REL KA DUH Acholi Holh Africa Holh Albania Holh American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Catalan Holh Cebuano Holh Chichewa Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuukese Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Dangme Holh Denmark Holh Douala Holh Dutch Holh Efik Holh Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Iloko Holh Indian Sign Language Indonesia Holh Isoko Holh Italy Holh Italy Kut Holh Japan Holh Javanese Kabiye Holh Kannada Holh Karen (S'gaw) Kazakh Holh Kekchi Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisonge Holh Kongo Holh Korea Holh Korea Kut Holh Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Latvia Holh Lhukonzo Holh Lifu Holh Lingala Holh Lithuania Holh Low German Holh Luganda Holh Lunda Holh Luo Holh Luvale Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Marshall Tikulh Holh Masidonia Holh Mauritius Creole Holh Maya Holh Mbunda Mexico Kut Holh Mirang Holh Mizo Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Niuean Holh Norway Holh Nyaneka Holh Nzema Holh Oromo Holh Ossetian Holh Pangasinan Holh Papiamento Holh (Aruba) Papiamento Holh (Curaçao) Persia Holh Philippines Kut Holh Poland Holh Ponapean Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Romania Holh Runyankore Holh Russia Holh Russia Kut Holh Rutoro Holh Samoa Holh Sango Holh Saramaccan Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Ukraine Holh Urhobo Holh Uruund Holh Uzbek (Roman) Uzbek Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nZAWTNAK, tarnak le thihnak a um lomi nunnak kha nang zong na ngei kho ve. Asinain atu ah ahopaoh nih buaibainak le harnak tampi kan tong. Atu hmanhah nuam tein nun khawh awkah zeinihdah aan bawmh khawh? A nuammi le lungsi hnangamnak a pemi nunnak ngeih awkah Baibal nih lamhruainak aan pek khawh. Baibal nih nunnak ah tonmi zuamcawhnak cheukhat tawnghtham awkah aan bawmh khawh ning kong kha ruat.\nLungsi Hnangamnak Hmuhnak\nBaibal ruahnak cheuhnak: “Tangka hi duh tuk hlah u, nan ngeihmi ah khan nan lung awi ko u.” —Hebru 13:5.\nTuchan ah mi nih ngeih a herh tiah an ruahmi thil tampi a um. Asinain Baibal nih “nan ngeihmi ah khan nan lung awi ko u” tiah a ti. Zeitindah?\n‘Tangka duh tuk’ kha hrial. Mi nih ‘tangka an duh’ caah an ngandamnak, an chungkhar, an hawikom, an ziaza le an minṭhatnak a hnorsuan hmanhah zeipaoh an tuah. (1 Timote 6:10) Cutin an tuahmi cu a phu lo. Tangka a duhmi nih cun ‘zeitikhmanh ah kaa za cang a ti kho bal lai lo.’—Phungchimtu 5:10.\nMinung cu thilri nakin an biapi deuh. Thilri cheukhat cu a ṭhahnemmi an si. Asinain thilri nih cun kan cungah dawtnak asiloah lunglawmhnak an langhter kho lo. Minung lawng nih an langhter khawh. “Hawikom” ṭha ngeihnak nih lungsi hnangamnak a pemi nunnak a kan ngeihter khawh.—Phungthlukbia 17:17.\nBAIBAL LAMHRUAINAK ZULHNAK THAWNGIN ATU AH NUAMHNAK HMUH KHAWH A SI\nZawt tikah Inkhawhnak Ngeih khawh Ning\nBaibal ruahnak cheuhnak: “Lungthin lawmh hi sii ṭha a si.”—Phungthlukbia 17:22.\nLawmhnak nih “sii ṭha” bantukin zawtnak kha inkhawh awkah a kan bawmh khawh. Asinain kan zawt tikah zeitindah kan i lawmh khawh?\nLunglawmhnak langhter. Kan tonmi harnak kong lawng kan ruah ahcun “nifate” hi ni har an si ko lai. (Phungthlukbia 15:15) Mah canah Baibal nih “lunglawmhnak in khat u” tiah a ti. (Kolose 3:15) Thil hmete a si hmanhah na ngeihmi thil ṭha cungah lunglawmhnak langhter. Aa dawh tukmi nitlak lai, thlizil nemte le dawtmi pakhat a nihmi nih kan nunnak a nuamhter khawh.\nMidang caah thil tuah. Kan ngan a dam lo hmanhah “peklei ah hin hmuhlei nakin lunglawmhnak a um deuh.” (Lamkaltu 20:35) Kan tuahmi thil cungah midang nih lunglawmhnak an langhter tikah kan i nuam i kan tonmi buaibainak kong kha kan ruat tuk ti lo. Midang kan bawmh hnanak thawngin a ṭha deuhmi nunnak kan ngei kho.\nChungkhar Fehter Khawh Ning\nBaibal ruahnak cheuhnak: ‘A biapi deuhmi thil kha hngal.’—Filipi 1:10, NW.\nPakhat le pakhat caan aa pe kho tuk lomi nuva hna cu an i pehtlaihnak a rawk tawn. Cucaah nuva hna nih an chungkhar kha a biapi deuhmi in an hmuh awk a si.\nHmunkhat ah rian ṭuanṭi u. Tuah nan duhmi kha nanmah lawngin tuah si loin hmunkhat ah tuahṭi dingin timhtuahnak ngei u. Baibal nih “pahnih cu pakhat nakin a ṭhahnem deuh” tiah a ti. (Phungchimtu 4:9) Hmunkhat ah rawl chuanṭi, exercise tuahṭi, dawr ah ṭhutṭi asiloah huammi thil tuahṭi ti bantuk hna kha tuah khawh a si.\nNa dawt kha langhter. Baibal nih nu le va kha i dawt dingin le i upat dingin a forh hna. (Efesa 5:28, 33) Hmaipanh tein nihnak, dawtnak in kuhnak le laksawng hmete peknak nih innchungkhar kha a fehter khawh. Nuva hna nih an innchunghawi he lawng nupa umṭinak kha an hman ding a si.—Hebru 13:4.\n“SULLAM A NGEIMI NUNNAK KA HMUH CANG”\n—Japan ram i Ryoko Miyamoto nih a chim.\nKan nunnak cu a har tuk. Ka vapa cu zu ding a si i rian a ngei lo. Kan fale pali zong a zohkhenh duh hna lo. Rian fakpi in kaa zuam ko nain kan sining cu ṭhat deuh dawh a lo lo. ‘Mah hi khaukhihmi maw a si? Asiloah hlanah ka rak tuahmi sualnak ruangah dantatnak ka tonmi dah a si?’ tiah ka ruat tawn.\nNikhat cu Jehovah Tehte pakhat ka inn ah a ra. Pathian Pennak kong le zungzal nunnak kong kha hmai panh tein le lungtho tein a ka chimh. Baibal cawn dingin a ka sawm. Tlawmpal ah Pathian a um, anih cu fimnak, dinnak le dawtnak a ngeimi a si ti kha ka hun hngalh. Mithi pawl an sining le khaukhihmi ruangah sifah harnak kan tonmi a si lo ti zong ka hun hngalh.\nPathian he a ṭhami pehtlaihnak ngeih lawngah lungsi hnangamnak a pemi nunnak ngeih khawh a si ti zong ka hun hngalh. Baibal biatak ka hngalhmi nih thazaang, zalonnak le hrimhnak a ka pek. Sullam a ngeimi nunnak ka hmuh cang.


Tuni ah Malaysia Tuluk nungak tlangval khuah 99 an i um | THE CHIN EXPRESS\nTuni ah Malaysia Tuluk nungak tlangval khuah 99 an i um\nKUALA LUMPUR: Tuni, September 9 ah Malaysia um Tuluk biakinn ah nungak tlangval khuah 99 tthitumnak an tuah. Biakinn 1 bakah khuah 99 tthitumnak tuah cu minung an tam taktak khi si.\nThla 9 thla, ni 9 hi Tuluk miphun nih cun ‘van tthat ni’ tiah an zumhmi ni sunglawi taktak asi.\nBuddhist phung in tthitumnak tuah a duhmi tampi cu Kuala Lumpur um Thean Hou Buddhist biakinn ahhin kum fatin September 9 ah an tuah lengmang. Tuluk holh ahcun number 9 awchuah hi ‘a hmunmi’ timi awchuah he aa lo.\nA ummi tam deuh cu suits nak le monu thuam raang an i hruk hna, nain cheukhat cu thil sen aa hrukmi zong an um. ‘Asenmi’ hi Tuluk nunphung ahcun ‘vantthatnak, lawmhnak le nuamhnak hmelchunh asi. Pipu chan ahcun Tuluk nu cu va an ngeih tikah thil sen peng an rak i hruk tawn.\nPangpar tom aa putmi khuah pawl cu, thil sen aa hrukmi phungki nih thluachuah a pek hna hnu ah bia a kamter hna.\nGroup hmanthlak in puai cu an donghter.\nMalaysia rammi minung 32 million lakah Tuluk miphun hi 23% hrawng an si. Tuluk miphun cheu-nga cheu-khat hrawng cu Buddhist a biami an si hna.


A Man Fak Ngaimi Sui Chuahkeh Nak Khoi Ka In Dah A Si? Zoh Tuah Hna Usih – Global Chin Post\nHomeTheihtleiA Man Fak Ngaimi Sui Chuahkeh Nak Khoi Ka In Dah A Si? Zoh Tuah Hna Usih\nA Man Fak Ngaimi Sui Chuahkeh Nak Khoi Ka In Dah A Si? Zoh Tuah Hna Usih\nFebruary 6, 2018 admin Theihtlei 0\nGreek mifim hna nih hlandeuh ahcun piadaa in sui siter ding ah an rak i zuam. Cupawl cu kawlram zong ah a rak um bal. Piadaa le sui cu Periodic Table ah an rak um tti caah Piada nih Elechron a chuah khawh ahcun sui a hmuh khawh lai ti hi rak si. Hlawhtling mi an um bantuk in a hlawhtling lo mi zong an rak um ve. Atu ahhin cun a hman bak mi science fimnak in sui hi an ser chuah khawh cang.\nScience lei fimnak i sui hi tuah khawh mi a si. Hlan deuh minung Greek mifim hna nih hi thil hi an rak thuhnawh ngaingai. Sui i kan umnak vawlei ahhin zeitin dah a rak phak khawh? Sui cu vankawlawng in a rak ra mi thil pakhat a si ti in an chim. Afiang ngai ko mi cu, van khi kan zoh ahcun Arfi kan hmuh khawh.Van in aathok i angan ngaingai mi thil a puah tik (Super Nova) ahkhin Sui pawl an rak chuak.\nArfi ah khin a bik in aa tel mi thil cu a zang bik mi le a simple ngai mi Atom Hidrogen si. A fak ngaingai mi tha tthawnnak le Arfi karlak ah (Nuclear Fusion) a rak chuak cuti thil cang mi ruang ah Hidrogen Atom in tthawnnak pawl a rak chuak, mah ruang ah Arfi kan zoh tik ah dipdep dipdep ti tein an ceunak hmuh khawh si. Cu ti in kum tampi chung an i fonh tikah Hidrogen nih tamdeuh tuk in a rit mi (Datsin) pawl Helium, Carbon hi Oxygen ah an tlen i, an vun tit cio tikah rianrang tein thir tepawl ah ai cang. Cuti thil a can tikah (Nuclear Fusion)in a chuak mi tthawnnak kha aiza ti lo .A lai lak bak ah um mi tthawnnak pawl nih avun nam i leng a chuah tik ah a leng i um mi tthawnak pawl nih a lailak ah a vun luh ter tthan. Cuti i ruah lo in a lut a chuak tthan mi ruang ah (Super Nova)a rak chuak.\nHiban tuk in Arfi a puak mi ttha thawnnak ruang ah a pet mi Proton le Electron pawl kha an i fon tthan i Neutron ah a cang. Neutron cu electir dat um lo caah Thir(fe) group ah aa tel mi datsin cu fawitein a tlaih khawh. Neutron pawl i tamtuk a tlaih khawh mi in Arfi pakhat punghman a si ning kha a sikho lo mi a rit taktak mi Datsiin pawl a rak chuak. Sui, Ngun le Uranium bantuk thil pawl an si. Hidrogen in Helium sinak ding ah cansau mi lak ko nain Super Nova thilcang mi nih cun can tawi te chung ah Datsin tampi a chuah pi khawh.\nCuti si ahcun a puah khawh ahhin sui cu zeitin dah an um? Super nova in tilaw bantuk in a rak chuak mi pawl nih datsin pawl cu a pelpawi tete in Aakahtah pumpi ahkhin a hei kal pi. Mah pelpawi tete a fon mi cu (Cuu) le Arfi pawl ah an i chuah vawlei cung zong ahhin hiti ning hin sui hi an vun chuak. Sui chuahnak kong hi a sining dihlak in kan chim ahcun chim ding tampi rih.\nTulio ah heH tiah kan cawk len mi sui pawl hi a tunai i kan chim milawng tekha an si. Sui hi a man fak ngaingai zeiruang ti ahcun a har ngai mi thil phun khat sipin ah cawh tik zong ah duh poh in akhor cawh khawh a si fawn lo.\nSui a rih zaan cu tinak in letkul a rit. Sui hi cawh loin rianrang tein ziah kan chuah khawh hnga lo? Aphi chuak cu hihi si ko. Chanthar Greek pawl cawh ning in, Arfi khah sui si bantuk in kan umnak vawlei hin a tthawng taktak mi a dipmi namnak seh(Particle Accelerator) in a buaibai ngai mi nuclear simipawl kha hman in lak khawh a si ko. Asi nain sui gram pakhat ngah khawhnak ding ah caan tam pi lak herh lawng si lo in phaisa tampi a dih.\nCuti si ahcun minung nih tuah mi suinak in tulio ah cawh cuahmah mi sui pawl nak in phaisa tam deuh mi a dih i ai keih ti loh. Tlang chung ah a um mi sui pawl zong a dih tik ah lungre theih ding um lo. Rili chung ah a um mi sui tampi um. Sui a vawlei pumpi chungin a tlau sual lai tiah ruah ding a si lo. Saciawalah um chung poah ahcun sui a um ko lai. zeitin dah kan hmuh khawh lai timi lawng thin phan ding si.


Lungthli Tum: Thawngpang Bultan(March 25)\nIndiana Nih Gay le Lesbian Thleidan Khawhnak Upadi An Fehter Kho: Nizaan Indiana state hluttaw nih 'Religious Freedom' timi upadi an fehter i Governor Mike Pence nih min a thut si cun a nungmi upadi ah a cang lai.\nMah upadi nih biaknak lei zalonak tampi a pek te lai, minung pakhat khat nih a biaknak he ai kalh mi thil tuah lo nak nawl a ngei lai. Biana ah, thitumnak a tuahpiak tu nih biaknak he ai kalh mi nu le nu or pa le pa i um nak hna tuah piak loin a um khawh. Gay or Lesbian hna an ni thit um tikah hmanthla tu an fial zongah hmanthla tu nih 'ka biaknak he ai kalh caah kan tuah piak kho hna lo' a ti khawh hna.\nMah upadi hi gay le lesbian an nuhrin covo a buar tiin mi tampi nih an soisel, nain biaknak lei a tang deuh mi nih cun 'thil tha tuk' a si an ti ko. BBC,ABC News\nUS Michigan Ah Ngakchia 2 Freezer Chungah An Char Hna: Michigan state, Detroit khua ah ngakchia pa 2 cu freezer chung ah an ruak in US palik nih an char hna. Palik nih mah a thi mi pahnih u an nu cu an tlaih cang,a mah nih a thah mi an si le si lo cu a fiang rih lo.\nA thi mi hna hi an pahnih tein plastic pakhat ah tem chih an si i mah freezer chungah hin sau ngai chiah an si. Athi mi hi ta far an si i a ta pa hi kum 11, a far nu hi 14 an si hna. BBC\nTukum Kawlram Election Zohfeltu Ah US President Hlun Sawm Lai: Tukum dih lai ah tuah ding mi Myanmar general election zohfel tu ding ah US President Hlun Jimmy Carter le EU an sawm hna lai tiah cozah lei tuanvo ngei tu Minister U So Tin nih RFA nih a chim.\nTukum election cu kum 65 chung kawlram election lakah a dik bikmi a si lai caah ramleng in zohfeltu tampi sawm an timh hna ti a si. Jimmy Carter hi 1977-1981 tiang US President a rak tuan mi a si. Tuhi kum 90 a si ve cang.\nActor Kyaw Thu Movie Ai Thla Than Cang Lai: 2001 hrawng kawlram chung film industry ah a rak lar ngai i Academy laksawng tiang a rak ngah tu Kyaw Thu cu kum tam ngai movie ai thla ti lo nain a tu kar movie a hung i thla than cang. Tuhi 'Proffessor Dr. Sate Phwar' timi ai thla cuahmah than cang tiah Irrawaddy nih a thanh.\nA nih hi democracy a au pi ngai mi a si ve,ralkap cozah a rak duh bak lo mi a si. 2007 kawlram chung duhlonak langhter lio zongah khan biatak tein phungki pawl a rak tanhpi hna caah kawlram chung film industry in ralkap cozah nih an rak thawl i movie ai thla kho ti lo, a lak in ruak thlah tu charity a dirh than. 2013 ah khan 'If I Were The President' timi cauk a rak tial i kawlram chung cauk lar bik pakhat ah ai cang ve.\nPosted by Lungthli Tum at 11:09


US Nih Malaysia, Thailand Le India In Ralzaam 4,000 Lawng A Laak Cang Lai – THE CHINLAND POST\nUS Nih Malaysia, Thailand Le India In Ralzaam 4,000 Lawng A Laak Cang Lai\nThe Chinland Post| 2018 Tho 9| 2019 US cozah kum chung ah ralzaam 30,000 lawng kan laak lai tiah US President Donald Trump nih thawng a thanh cang. Hi chung ah East Asia in Malaysia, Thailand le India in minung 4,000 lawng laak an si lai caah Chin ralzaam caah US luhnak innka a bi tuk cang tiah kan theih.\nEast Asia in laakmi minung 4,000 chung ah 3,000 hi Malaysia in an si lai i, a taangmi 1,000 hi India le Thailand in an si lai. 2019 chung ahhin Malaysia IOM nih ralzaam 3,500 lawng ramdang ah a kuat hna lai. US ah 3,000 a kuat hna lai i a dang 500 cu ram dangdang ah a kuat hna lai” tiah IOM (UNHCR ralzaam ramleng kaltertu bu) ah holhlet a tuanmi Lian Cenhrang sin in kan theih tiah The Chin Express nih a langhter.\nUNHCR Malaysia cazin ah Chin ralzaam 31,000 fai kan um. Mah chungah US kalnak OPE le DHS interview aa lim cangmi hi 6,000 hrawng an um. Nain US nih 2019 chungah Malaysia in ralzaam 3,000 lawng a lak lai caah Chinmi cu 1,000 hmanh kan i tel kho hnga dek maw. Rohingya, Syria le adang ralzaam an tam tuk.\nUNHCR Malaysia Lutlai Richard nih, “US kal ding a si ko nain 2019 chungah a kal manh lomi pawl cu 2020 chungah kal dingin khua kan in khanpiak te ko men hna lai,” tiah Chin upa pawl a rak tiam hna nain biafiang taktak a si lo tiah The Chin Express nih a langhter.\n2019 US Cozah Kum chungah ralzaam 30,000 laak ding zat cu a tanglei bantukin a si.\nAfrica : 11,000\nEast Asia (Malaysia, Thailand le India) : 4,000\nEurope le Central Asia: 3,000\nNear East/South Asia: 9,000 tiah President Donald Trump nawlchuahmi ah an langhter.\n“2019 US Cozah Kum cu 2018 October 1 in 2019 September 30 tiang a si lai. US nih ralzaam 30,000 lawng laak a timhmi chung ah East Asia (Malaysia, Thailand le India) in 4,000 lawng laak a timh caah ralzaam a laak dingmi hi a tlawm taktak khi a si. Ralzaam sinak in US luhnak innka cu aa khar taktak rih lo nain innka cu kumkhat hnu kumkhat a bi chin lengmang ko cang. East Asia in laak dingmi 4,000 chung ah Chinmi lawnglawng an si lo. Thailand, India le Malaysia ah ramdang miphun dang ralzaam tampi an um rih caah Chinmi caah innka a bi tuk cang” tiah Ethnic Nationalities for Affairs Centre ah Executive Director a tuan liomi Pu Zo Tum Hmung nih The Chinland Post ah a chim.\n“Obama chan ahcun East Asia in 18000 – 19,000 hrawng a laak tawn. Term hnih a tuan chung ah tam lakte Chin miphun US an lut manh. Atu cu hihi kan si ko cang. Policy in tuak a hau lem lo, tangnga Maths a thiammi nihcun kan dirhmun hi an i fiang ko cang lai. Hiti ka ti tikah Trump ka duh lo i Obama ka duh ti ruang ah a si lo. Kan Chin mizapi nih a hmaanmi thil sining (facts) an hngalh ding ka duh caah a si” tiah a biapeh ah a chimchih.\n2018 kum January in May tiang US a kal cangmi Malaysia ralzaam cu; Chin ralzaam chung in minung 290, Rohingya 244, a dangdang tlangcungmi 59, an zapi 593 an si. A kal dingmi 1500 chung ah a taang rihmi hi 907 an si” tiah a biapeh ah a chimchap.\nUS cozah nih 2018 kum caah Malaysia ram in ralzaam 1,500 hrawng laak ding in timhtuahnak a ngeihmi chung ah 2018 January in May tiang ah 593 hrawng an kal kho cang. Atu hi minung 907 hrawng an taang rih. 2018 kum January in May tiang US a kal cangmi Malaysia ralzaam cu; Chin ralzaam chung in minung 290, Rohingya 244, a dangdang tlangcungmi 59, an zapi 593 an si. A kal dingmi 1500 chung ah a taang rihmi hi 907 an si” tiah Malaysia IOM zung ah riantuantu Eric Van Kung nih The Chinland Post ah a chim.\nRef: https://Hika ah President nawlchuahmi\nRef: https://HIka ah The Chin Express nih an tialmi\nRef: http://Hika ah The Chinland Post nih ralzaam laaknak kong kan rak tial balmi\nPrevious Selfie Thlak Ruang Ah Minung 259 Renglo An Thi Cang\nNext A Rian In Aa Phuakmi US Ambassador Nikki Haley Ai-ah Ka Fanu Rian Ka Pek Lai; Donald Trump


Min Aung Hlaing Nih Myanmar Mipi Phaisa Ningcang Lo In A Hman Dih – Onlinenungak\nMin Aung Hlaing Nih Myanmar Mipi Phaisa Ningcang Lo In A Hman Dih\nUknak chut tu le mipi a kan that cuahmah tu Lainawng pa Min Aung Hlaing hruaimi phu nih Kawlram mipi nih Covid-19 zawtnak in kan luat khawhnak ding caah International Monetary Fund (IMF) nih bawmhnak a pekmi phaisa $372 millions cu mipi caah hmang loin le hmannak cazin zei hmanh langhter khawhmi um lo bak in an hloh thlau viar tiah IMF in biachimnak nawl nei tu simi Gerry Rice nih nizan November ni 3, kum 2021 ah khan a chim.\nMin Aung Hlaing te phu nih uknak an laak ni, a luan ciami February ni 1, kum 2021 hlaan deuh ah khan Myanmar ram chung Coronavirus dohnak ding caah tiah IMF nih hin bawmhnak phaisa $372 millions bak an rak pek, a si nain thla 8 a hung rauh hnu zongah mah phaisa cu cazin langhternak zei hmanh um loin a tlau tiah IMF lei nih cun an chim chap.\nRalhraang pawl nih IMF bawmhnak pekmi phaisa hi kan i timh ning bantuk in an hmang maw hmang lo timi zong theih khawh si ri lo, IMF nih hin a luan ciami kum 2020 June thla ah khan Covid dohnak caah tiin a voikhatnak bawmhnak phaisa $365 millions kan rak pek hna, mah kan rak pek hnami cu NLD cozah nih an hmannak, an hman ning vialte cu onine cung in tuahmi meeting ah an langhter dih bantuk in lungtlinnak kan rak nei.\nIMF nih hin Myanmar ram Covid dohnak ding caah a pekmi dihlak hi $728 millions leng si cang i mah bawmhnak phaisa pekmi cu a hlaan kan tein rak timh bantuk in IMF nih a neihmi phung le phai ning tein kum 10 chungah cham tthan ding a si, a si nain ralhraang nih uknak an laak hnu in IMF bawmhnak phaisa pekmi an hmannak cazin an langhter kho ti lo.\nNLD cozah nih cun IMF nih bawmhnak pekmi phaisa hmang in kut hruk, Mask le thlobolnak caah herhmi sii le thilri dang dang cawknak caah an hman bantuk in an hmannak zong an rak langhter khawh dih, a si nain ralhraang nih cun an hmannak cazin langhter loin a tlau bak in an tlau ter.\nUknak an laak ka te ah khan thanhca an rak chuahmi chungah rampi cozah nih neihmi Myanma Economic Bank in Kyat 30 Trillions (mah lio caan ah $22 millions) cu Covid Vaccince cawknak ding caah tiah an rak langhter nain a taangmi cu zei hmanh langhter a um ti lo ruangah uknak la tu ralhraang pawl nih ramdang bawmhnak phaisa hi ningcang loin an hmannak a lang thluahmah.\nA luan ciami kum 2009 lio ah John Hopkins University nih hlathlainak an tuahmi cazin ning ah cun Nargis thlichia a tuar tu Myanmar ram mipi caah ramdang lei nih bawmhnak pekmi phaisa vialte zong ralhraang nih an laak dih hnu ah mipi sin ah a zuar bak in an zuar tthan ti si.\nCun Myanmar ram chung i Covid-19 zawtnak a linhsat lio, a luan ciami October ni 17 tiang ah khan Myanmar ram chungah milun 53 millions lak in 8.5% lawng nih Covid-19 Vaccince an i chun, Russia le Tuluk bawmhnak in ram chungah Covid Vaccince ser chuah ding in timhlamhnak an neih lio ah Tuluk sin in Covid Vaccince 24 millions a cawk tthan.\nIMF nih Covid pulrai dohnak ding caah tiin Myanmar ram mipi caah bawmhnak a pekmi phaisa cu ralhraang pawl nih an thlau dih nain lainawng pa Min Aung Hlaing nih cun ramdang sin ah Covid Vaccince bawmhnak a hal thluahmah rih ko. Hi bantuk in ralhraang nih an tuahmi ruangah IMF nih ralhraang pawl he pehtlaihnak a tuah ti lo bantuk in $700 man simi IMF Special Drawing Rights (SDRs) zong an phih piak hna.


Liverpool Nih Tuzan Barcelona An Goals Hna Ning Cu A Mak Ko, Video – Chin World News Evening\nLiverpool Nih Tuzan Barcelona An Goals Hna Ning Cu A Mak Ko, Video\nKan theih bantukin tutan Champions League semi final ah a voikhatnak puai ah Barcelona nih Liverpool cu 3-0 bakin an tei hna caah Liverpool caah ruahchannak um ti lo, Barcelona nih tei cia si ko tiah chim a si. Liverpool player hna zong nih Barcelona hi kan tei hrim hna lai, kan lehthal hna lai i, kanmah tu final kan kai lai,”tiah an chim. An chim bantuk tein tutan ah an tlinh taktak ve.\nBarcelona star Lionel Messi le a team pawl hna cu lehthal in mualphao taktak in an tlunter hna. tuzan puai ah hin Lionel Messi mui hmuh ding um lo. A tel rua lo ti tluk khin a cawlcang kho lo. Cristiano Ronaldo nak hmanh in a thiam lonak a zual chinchin. Liverpool nih 4-0 in an lehthal hna caah Liverpool cu final an kai cang. Champions zong anmah nih lak dawh an si cang.\nTuzan Liverpool nih Barcelona 4-0 bakin an tei hnanak video hi van zoh tthan ve hmanh, Liverpool hi an rak mak hrim ko. Salah le bang cu um sehlaw Barcelona an lo bak lai. Nikum zongah atu bantukin Roma nih an rak tei fawn hna.\nTutan Liverpool nih Barcelona an teinak hna a ruang cu Liverpool nih ttektik an hman ruangah a si. Video na zoh ahcun na fiang colh lai.


Salai Za Ceu Lian le Chin Student Union in Norway Biaruahnak – Chin Community in Norway\nMay 4, 2015 Norway Chin Student Union 0 Comments\nSianginn kai pah darling ngeih/ miphun ca rianttuan kong, Student Union ngeih kan herh maw herh lo, international rian kan duh ah zeitin dah kan i timh lai timi pawl kong ah Salai Za Ceu Lian he biaruahnak kan ngei.\nSalai Za Ceu Lian cu a hngalmi nan tampi lai tiah na ruah. Kanmah bantukin ralzaam dirhmun in Canada ah a phanmi a si. 2010 ah University of Toronto in M.A (Political Science) a rak dihmi a si. Atu lio Kawlram remdaihnak caah rian a ttuanmi Geneva-based international organization pakhat ah Senior Project Officer rian a ttuan. Nai ah Norway cozah nih an kawhmi training a rak kai lio ah Oslo ah kan I tong. Mino te a si, sianginn a kai lio zong ah siangngakchia le miphun lei cawlcanghnak ah a rak i tel tukmi a si, cacawn sianginn kai zong tha a pe tukmi caah siangngakchia ca hrim ah tiin biaruahnak kan rak hal.\n1. Atu lio na rian ttuanmi na kan chim kho lai maw?\nZCL: A tu lio a bik in ka ttuan mi cu kawlram remdaihnak an tuah mi ah an kaphnih in thazang a pe i a ttan pi tu organization a si mi Centre for Humanitarian Dialogue (HD Centre) ah Senior Project Officer ka ttuan. HD Centre hi kan headquarters cu Geneva ah a um. Kawlram mi ramleng ah sianginn a rak kai mi pawl cheukhat kha ramchung kan kir tthan hnu ah Myanmar Scholarship Alumini Association (MSAA) ti mi kan dirh i, kawlram parliament (Hlut-ttaw) ah biatak te in rian kan ttuan cuah mah. Mah MSAA ahcun a tu hi Vice-Chairperson ka si.\n2. Chin Student Union (CSU) dirh hmasa bikmi pawl ah hruaitu hmasa bik na si, adang dang cawlcanghnak zong ah tampi naa tel. Siangngakchia si lio, ca cawn lio ah a leng lei bu le cawlcanghnak ah i tel len hi a ttha tiah na ruat maw? Tha na pe maw? Zei ruang ah?\nZCL: Kei mah nih cun thazang ka pek ngai. Pakhat nak ah midang he rianttuan tti tik ah thiam a herh mi lungput le nun ziaza tam pi a kan cawn piak. Pahnihnak ah rian kan sawk tik ah si seh, scholarship kan sawk ah si seh, sianginn hmailei peh kan duh tik le sianginn ttha ah cacawn ding in kan sawk tik ah a biapi ngai in an zoh mi cu cacawn lawng si lo in a leng lei kan cawlcanghnak (extra-curricular activities) hi asi zungzal. Mah ban tuk cawlcanghnak ah kan i tel mi nih hin midang aa tel tum lo mi nak in dirhmun ttha deuh ah a kan chiah. Cun, mah ban tuk kan i tel mi nih hin University te hna ah kan cawn khawh lo mi fimnak a kan pek, kan miphun hna sining zong tampi a kan theih ter. A mah bel te nan cacawn mi hna nan hnawh ter i nan ca nan tei lem lo ahcun nan i tel lo a ttha fawn. Nan ca nan tei ko ahcun siangakchia cawlcangh nak ah i tel hrim uh tiah kan forh duh hna.\n3. Sianginn ca, part-time rian/khrihfa bu/adangdang bu/kjæreste (laiholh in daaling), hi vialte hi tlamtling tein kemh khawh dih a si tiah na ruat maw? Zeitin dah caan kan cheuh hna ah a ttha bikk tiah na ruah?\nZCL: Mah tu hi cu kan mah le sining cio zoh thiam a herh. Kei mah zong sianginn full-time in ka rak kai lio ah zan ah part-time rian ka ttuan chih. Cun, biaknak lei zong ah si seh vawlei lei cawlcanghnak ah kaa rak i tel tthiamtthiam ko. Cu pin ah kawlram politics kong ka siaherh mi zong articles ka rak ttial tawn. Nain, ka cacawn mi a ka donh lo ding in kaa ralring. Nan cacawn mi tu kha pakhatnak ah nan chiah thiam i a leng lei nan i teltum mi pawl nih an dawnh hna lo tu kha nan thiam a herh mi cu asi.\n4. Nangmah bantuk in international rian a duhmi siangngakchia nih zeibantuk in dah kan i timhtuah ah a tthat?\nZCL: A biapi bik mi cu kan mah pumpak tthanchonak caah i zuam hmasat kha a si ko. Pumpak tthanchonak cu fimthiamnak a kawl i ca a cawng mi nih kan mah le kan cawn mi subject cio ah lungsau te in i zuam le teimak kha kan herh. Cun, nan kai nak sianginn cio ah ramdangdang ah kal in chikhat rian va ttuan nak or ca va cawn nak tete si hna seh, a dang international organizations pawl tete ah internship opportunities tete zoh lengmang a ttha tuk.\n5. Atu lio Kawlram nih hin zei bantuk cawnnak pawl dah a herh bik tiah na ruah?\nZCL : Mah kong tu ah hin cun cawnnak phunkip le subject phunkip ah kan cawn hna hi a ttha tiah leh kan duh. Zei a si zong ah kei mah ka hmuh nak ahcun nan mah le nan huam bak mi subject (kongkau) nan cawn cio kha thazang ka pek bik ko. Kan huam lo mi le kan thiam lo mi subject hna kan ram nih a herh ruang ah ti i kan cawn sual ahcun kan sianginn hmanh dih ttha tthi lo in sianginn hna in kan i phuak nak tu ah a cang sual lai.\n6. Student Union pawl hi zei ruang ah dah kan ngeih a herh tiah na ruah?\nZCL : Pumpak pakhat nih kan tuah khawh lo mi kha a tu ban tuk in hmunkhat te ah rianttuantti ding in tiah Student Union te hna kan ngeih mi nih hin kanmah student pawl kan herh mi (student Causes) pawl kha ttha te in a kan tuan ter khawh. Kan mah kan Chin mi ca le bang ahcun kan um nak kip ah sianginn kai lio mi students pawl nih an herh bau mi theih ding tete kan i chim khawh lawng si lo in, kan miphun le kan ram caah kan ti khawh tawk in rianttuan khawh ve nak hna a chuah pi. Cun, vawleicung hruaitu tam pi hna hi mah ban tuk Student Union tete i aa rak i tel tum mi le a rak cawlcang ve mi lawng te an si.\n7. CSU na rak ttuan lio ah a har na ti mi tete na kan chim kho lai maw? Mah thil harpawl (challenges) pawl cu zeitin dah nan rak tei dan a si?\nZCL : Mah ban tuk hi cu a chan le a hmun zong nih lai a rel ve. Kan mah chan ah khan cun Chin mi chung ah lungrualnak a tlawm ngaingai (nang Falam, kei Hakha, kei Tedim ti ban tuk ruahnak hme tete nih khan rian kan i awt ka ahcun a tam ngai a rak kan donh). Nain a dongh nak ahcun lungrual te in a dongh tiang kan ttuan kho hna. Cun, ttuanman pek lo (salary) in ttuan mi a si tik ah rian kan i khinh mi tete kan tuah lo tik ah na ttuan deuh lo i ti awk zong kan i harh ngai hna. Rian kan i khinh mi tete tlamtling in kan tuah cio ah hin cun rianttuan a nuam tuk ve hoi. A bia pi bik mi cu student Union ah rianttuan ding in kaa pe ve lai a ti mi poah nih kan mah le kan rian cio tlamtling te in kan tuah kan ttuan ahcun rian hma a kal tuk. A pawi mi le donkhantu pakhat a si mi cu, rianttuantu si ve ding ah kan min aa tel cu kan duh ngai nain biatak ah zei hmanh a tuah huam ttung lo mi pawl hi a pawi ngai mi cu asi.\n8. Kan Chin bu (biaknak lei he, biaknak lei-lo he ) pawl ah man phalh loin rian a ttuanmi caah thilhar bik an si tiah na ruahmi zei pawl dah an si? Zeitin dah hruaimi le hruaitu kan i bawmh khawh deuh hnga?\nZCL : Laimi caah rianttuan nak ah a har mi tampi a um tak ko. Phaisa hmuh in rian ttuan lo hlei ah thangtthat le thazang pek lei si lo in soiselnak le thangchiatnak te hna a um pah tawn mi hi asi. Mah ban tuk ttuanmah hmuh lo in tei a kan mak piak mi kan hruaitu hna hi an rianttuan mi a hman ko ahcun soisel nak tu hi cu kan tuah hna lo ah a ttha. Cun, holh rel lei le theih nak lei in kan chambau mi nih hin harnak tampi a kan pek. Bawmchantu ttha kan ngeih lo mi zong nih hin a chap chih hawi. Hruaitu le hruaimi kan i bawmh khawh deuh nak ding ahcun rianttuan ding kan i timh mi ah lungrual le teimak chuah cio kha a biapi mi asi ko. Biaknak lei a si zong vawlei lei a si zong ah bu pakhatkhat kan dirh tik ah timh mi le hlawhtlinh ding kan duh mi a um. Mah ban tuk kan tinh mi a hlawh a tlin nak ding ah a hlei in rianttuantu ding kan thim hna. Mah ban tuk in kan thim mi hna nih kan fial mi hna rian lungtho te in an cohlan ve ko ahcun hruaitu an ttuan chung ah a ttha bik in an i zuam ve ding asi. Kei mah ka chan ah a ttha bik in kaa zuam lai ti mi ruah nak he zeipoah an i zuam cio ahcun thil tampi hlawh a tlin lai pin ah, an hnu in a rak kai mi hna hruaitu thar hna ca zong ah zohchunh awk tlak an si lai. Cun, hruaimi na ti mi tu hi cu kan hruaitu hna nih rianttuan ding khua an khan mi ah kan ti khawh tawk te in thazang chuah ve in i pek ve ding kha asi. Phaisa lei in si seh, a dang dang lei in kan ti khawh nak kip in kan hruaitu hna khuakhan mi ah thazang rak chuah ve ding kha asi. Kan hruaitu hna an khuakhan mi aa dawh cah deuh lo mi hna a um cun, ralttha te in kan ruahnak le kan hmuh ning kan chim ngam ve ding zong kha a biapi.\n9. Ramdang um Chin siangngakchia nih hin kan ram ummi Chin siangngakchia bawmh kan duh ah zei bantuk bawmhnak khi dah a tthahnem bik le a <practical> bikmi a si hnga tiah na ruah?\nZCL : Mah na hal mi te hi a biapi ngai nain, practical ngai in kan tuah khawh lo taktak mi asi. Sianghleirun bu (Student Union) hna kan tuah, hruaitu kan si chung ah pakhatkhat kan tuah mi kha kan hnu in a kan zul tu pawl nih an peh zulh lo tik ah a tu kan thawk mi rian kha a lak ah aa chuah lengmang. Zei poah si ah nan mah le hruaitu nan si lio te ah kawlram chung um mi sianghleirun bu hna he pehtlaihnak tuah kho hna uh law zei ban tuk dah nan ttan pi khawh hna lai ti mi hna kha hal ve hna uh. Kan mah lio ah khan ramchung um mi sianghleirun pawl itawnnak an tuah nak hna le cauk magazine te hna an chuah mi ah kan rak ttan pi ve hna. Cun, nan kai nak sianginn cio ah kawlram lei siangachiah pawl nih sianginn an rak peh khawh nak ding tete hna a um ahcun mah ban tuk pawl thawngpang tete kha ramchung um mi zong chim ve hna uh law ca an cawn nak ah teimak an chuah deuh nak ah bawmchantu zong a si ve.\n10. San a tlaimi, khuaawng a pemmi, CSU pakhat ngeih khawh nakhnga zeidah an biapi tiah na ruah? Norway Chin Student Union chungtel vialte siseh, hruaitu zong siseh, kanmah le kanmah santlai tein kan i bawmh khawh nakhnga ruahnak rak kan cheu law kan i lawm ko hnga.\nZCL: Tuan ka chim bang in pumpak lawng nih nan tuah khawh lo mi kha Norway ram um mi sianghleirun vialte lungrual te in nan hun ttantti i Student Union hna nan dirh khawh mi hi a biapi tuk. Kan miphun nan dawt nan zawnruah zong asi. Kan miphun karlak ah a kaa kip in kan tthanchonak hnga caah lam nan sial pakhat zong asi. Biaruahnak tete tuah uh law Norway ram sianginn nan kai nak cio ah nan tawn mi tete i ruah hna uh, cun Norway ram education system a sining le University kai a duh mi hna nan nau le nih an theih a herh mi ruahnak tete pek khawh i zuam hna uh. Internet in bia nan i ruah khawh pin ah itawnnak hna zong tuah uh law siangakchia vialte sawm hna uh. Sianginn kai nak kong biatak te in thazang i pe uh, sianginn kai tik ah an duh mi field lei luh nak ding ah an herh mi tete le phaisa lei bawmhnak (financial aid) kong tete zong cawnpiak nak tuah uh. Kan mah zong Chin Student Union of North America (CSUNA) kan rak dirh i rian kan ttuan lio ahkhan, Chinmi karlak ah lungrualnak a um nak hnga kan ti khawh tawk kan rak ttang. Kan mino hna caah kan mah lei state cio ah information sharing tete le cawnpiaknak hna zong kan tuah. Cacawn thazang pe hna seh tiah mino hna caah lentecelh nak le concert te hna zong kan tuah piak hna. Mah kan tuah piak pah hna in heh tiah fimthiamnak cacawn hi thazang an pek nak hnga bia kan ruah hna. Ramchung um mi he zong kan rak i pehtlaih. Mah vial te kan tuah khawh nak ding ah fund kawl nak a phunphun kan tuah. Nan mah zong i zuam chin uh. Norway ram chung in hmailei kum 10 hrawng ah laimi University degree ttha te in a dih mi minung 500 hrawng rak chuak tuah uh law mah nih cun zeitluk in dah nan mah pumpak ca, nan chung khar ca le kan miphun ca tiang in bochanh awk tlak nan si lai i kan caah a ttha tuk hnga. Ca nan cawn tik tu ah nan mah le nan huam mi subject te kha rak cawng cio te uh ti mi zong kan cah duh hna. Thilttha na duh ahcun a fawi te in ka ngah lai ti mi ruahnak ngei sawh hlah uh. Lungsau te in le teimah chuah te in nan cawn cio mi subject ah i zuam hram uh. Ninikhat cu na hlawhtlin caan a phan te hrim lai.\nA pumpak kong tam deuh hngalh a duhmi nih a tanglei interview pawl ah rel khawh a si.\nThe Chinland Post interview: http://tiphulrawn.weebly.com/inter…/salai-za-ceu-lian-le-tcp\nChin Student Union in Norway facebook page rak kan Like piak ve u! https://www.facebook.com/CSUNORWAY?fref=ts\nPrevious Previous post: Utenlandsk bank åpnet filial i Myanmar\nNext Next post: Pugget kakenavn – fikk jobb


Trump nupi nih:A pasal caah thil a tuah mi cu’Mipi khuaruahar dih ko. – Lai Lungrawn Post\nTuni ah khan Georgia Rally neihnak ah Melania Trump biachim mi cu uar um kho taktak. A pasal Donald Trump thazaang a pek dan hi uar um tuk hring hran ko. Melania Trump nihcun a pasal Donald Trump thazaang a pek nak cu mah ti hin a langhter, a tawinak in atanglei ah kan van langhter lai.Mah ti hin Melania Trump nihcun a chim”hi ka hmun i kan mah thazaang na kan pek nak caah a rak ra mi vialte nan dih lak cung ah lunglawmhnak tampi ka ngei.\nPresident Trump nih hin nan caah nifaten a fight peng ti kan chimh duh hna. Thil nan theih mi paoh cu chim lo in dai tein um hlah u. Senate i kan seat hi kan kilven hrim hrim a hau. Hi hi American citizen nan sibantuk in nan diknak nan kilven nak caah a biapi bik mi a si. Chuak ulaw Kelly Loeffler le David Perdue caah nan vote rak thlak u.” tiah a chim.Trump le a nupi Melania Trump hi Georgia Senate election caah campaign tuah in a tlawngmi an si. Tling deuh in kan van post than te lai.\nRelchap: Kan lainu ah muidawh le awtha ah kan I ngeih mi Esther Dawt Chin Sung nih Christmas ahmuh ning achimmmi cu atha kho tuk. A tawi fiannak in ka vun langh terlai. Christmas timi cu zei tihmanh in ngeihcthiam khawhlo mi misual hna kan caah Jesuh Khrih a rat ni a chuah ni. Misual hn acaah khamh ding in vawlei cung a ttum ni kha Christmas asi tiah aphuan. Esther hi a ngakchiat tein zumtu ha le mifel Sunday school hna kai pengmi te asi tikah zumtu nih kan zulhmi nunphung cu a theih fian dih ti a lang tuk.\nKawlnu hmai akun ruangah mi tampi nih an soisel a sinain a mah nunzia taktak ah cun biak siloin upat nun a rak ngeihtu kha asi ko. A tutan zongah zeitluk in Christmas konglam aa fian ti bia an hal mi ngeih tikah aa fiang taktak zumtu tha a si nak zong a lang tuk fawn. A dang Christmas ah a tonmi thil philhkahwh lo ding le angakchiat lio memory hna zong tampi achim chih. Sinain Christmas a sullam a chimnak te lawng ka rak langhter. Atang vedio ah tling tein Esther a chimnak ngeih khawh a silai.


Lung Tak in Daw Aung San Suu Kyi A Daw mi nih CNLD Mee Pe Uh – Zion Tlang Media\nLung Tak in Daw Aung San Suu Kyi A Daw mi nih CNLD Mee Pe Uh\nPa le fa thlarau cu Pumkhat ansi i Taksa Thin lung Thlarau cu Minung pakhat an si btk in 1988 in 2015 tiang cu Amay Suu 8888 phu le Tlangcung mi phun hna cu Pumkhat kan rak si. Kan karlak TI a zut lo. Pum le Thlarau bang in ṭhen khawh lo kan rak si hna. Ti le NGA kan rak si hna. Democracy Ralkap kan rak si ṭi hna. 2015 Uk nak an hung tlaih le cang ka in Val dang Ṭang an kan pom tak ko ee Kan pi nih. Vacung in PA an kan duh tak. Tlangcung mi le Federal lawng hnu an kan chit si loin Biakamnak le chunmang vialte Mang bang in an lo dih ai. Democracy le Federal duh bik tu Nuhrin covo Innkil lung a rak si tawn mi kanpi cu Anna sin le Nuhrin covo buar tu bik ah ai cang ai. A zia ai thleng dih kan ti lai maw? Kawl Setan tial a chuak kan ti lai dah? Lung fim le thlafim khawh asi ti lo.\nDASSK pa hnih an si cang. 2015 hlan DASSK le 2015 pinlei Amay Suh tiah a ti tu Ramkhel Minthang Mifim thiam hna Dr. Yang Hee Li UNO Nuhrin Covo Luzik Ko Mya Aye 8888 Upa le Myanmar Democratic Bu Lutlai U Kyaw Win Kawl Politicain Mithang le Kawlram Federalism Ruahkhan tu luchip.\nHlan lio a sining le a zumh ning kha a kal tak caah, Vawlei pumpi nih miṭhat nak le sunpar Ropui nak caah an pek mi Medal zong an chut ngawt dih ṭhan. Ramdang Siang Inn minthang le Pangpar dum ah an tar mi a zuk le lem tiang in an hrawk dih ṭhan. Ralkap kha a Huham le a min thang nak in a namh hna lai I Phung hram pi kan remh khawh lai, Remdaih nak a um lai. Federal Democracy kan ngah lai. Panlong Biakam nak a tling cang lai. Dindeih nak le nun duhdim he akhat mi ram ṭhan cho le ram nuam kan ser ve cang lai kan ti lio ah Maw ka thin hi mu! Tlangcung mi duh mi Federal pek le Tlang cung mi zawn ruah cu chim lo. Ral kap he I bawmh in tlang cung mi hrem tu le Nam neh tu ah aa chuah cang ko lo maw? Ti awk in Ralkap le AMAY SUH cu an lung aarual ngai ngai. Ka Nu le Kafa ti phun khin an um cang hna. Tehte: AA le Rakhine ral doh nak ah le CHIN PLW thih loh nak ah fiangput in Pi Suh ṭial a lang ai.\nKrifa Zumh dan ahcun “PI CI” hi a kal sual kan ti ko lai teh. Thlarau ah aahrut pi mi le a rit mi hna btk in Kawl Miphun si nak le Ralkap Huham nih a hamh cang I a lemh cang. Cu caah Hlan lio DASSK siṭhan ding cu Vawlei pumpi nih duh mi le saduhthah asi cio. Tlangcung mi hna hnuchit in Ralkap a namh hna caah a ti khawh tilo, Hawiṭha bik tu ah an I chuah siam lehlam. Tehte Ralbawi zik Min Aung Hlaing Tamada pek an duh nak kong an phuang mi kha Vawlei pi le UNO nih misual bik cazin ah khumh mi le Nuhrin covo buar bik tu ah chiah mi Ralbawi zik hna Tamada le State Chancellor pek ding in timh nak ngei rilmal cu mu? Nun bu in Hell ram kan tla cang lai. Hlanlio asi cannak ziaza le nunning phak pi khawh nak caah; a siter khawh tu; tha zang kha Thawn ter a herh hrin hran.\nCucu Party pakhat le minung pakhat lawng nih Anna le power ngeih mi kha cat ko in tuah a herh . Anna sin ah a chuah cang mi PI CI khamh nak caah Hlan lio a hawi ṭhing Tlang cung mi nih Hlutdaw le Cozah ah hmun hma ngeih ve lawng ah asi kho ding mi asi fawn. Anna sin timi cu Uknak power Upadi sernak Power, Biaceih nak Power (3) hna kha mi pakhat cungah aum tikah ANNA sin ti asi btk in ANNA SIN zong a si lan mi relcawk lo Tehte an um cang. Pi Ci nih asen kha arang ti ahcun arang I, anak ko mi kha a dum ti zong ah asi ṭhiam ṭhiam. CHIN RAM Kawl party Lobby hna cheu khat cu PI CI nih Endrin kha vitamin le Nunkhua sau nak ti seh law, Vanṭhat, tiah No khat in; a tawngh colh ding phun in kan um cang.\nHlan lio DASSK si ter ṭhan ding ah Vawlei pi hmai ah upat mi si ter ṭhan nak ding ah Vawlei pi nih hlan lio btk in an upat I an ṭihzah nak ding caah Nuhrin covo Innkil lung asi khawh ṭhan nak ding caah Hlan lio pek cia mi Lak sawng le Min ṭhat nak vial te hmuh co ṭhan nak ding caah Pi Ci I bia kam mi a tak in a tlin khawh nak ding caah Phung hram pi remh, Reconciliation Miphun karlak I remh ṭhan nak PEACE timi Dindeih nak aum khawh nak ding caah Rule Of Law timi Upadi nih buan aco zungzal khawh nak ding caah Democracy ram ah khua sa mi kan si ve nak hnga caah Federal Democracy ah Kal hram kan thawk khawh nak ding caah Panglong biakam tlinter khawh nak ding caah Tlukruan nak le Zalon nak kan hmuh co khawh nak ding caah Tlangcung mi hna party VOTE cio sih.\nBahu Anna zawr ter nak caah: Minung pakhat sin lawng ah ANNA um ti lo nak hnga caah Tlangcung mi hna kan chun mang le kan vision asi mi Federal Democracy hmuh co hram thawk khawh nak ding caah CHIN PARTY (CNLD) Mee pek can kan cu cang. Bahu ah Hlut daw le minung zawr seh Tlang cung mi tu nih hmun hma la deuh u sih Tluk ruan tein cabuai cung ah kan ram dam nak le siṭhat nak kong LAIREL ṭi u sih. Cu vialte tlin ter ding le KANPI hlan lio duhning a sining le Nuncaan ziaza aphan ṭhan khawh nak hnga, Tlang cung party hna kha vote cang hna u sih. BNLD timi KAWL NLD le a dang kawl party cu CHIN Mi nih me kan pe lo zong ah an sung kho lo. BNLD me na pek lo hi AMAY SUH na dawt nak tu asi deuh lai. Hlanlio a sining hlun ah arak kir ter ṭhan tu asi lai. Fapa tlau pa cu Vokrawl ruang ah APA sin ah akir ṭhan btk in Tlang cung mi party vote nak in 8888 – 2015 kar, PI CI nun cung nung le sining ah kan kir pi khawh nak hnga, CNLD me pek cio u sih. Cu locun Benjamin tel loin LUNG RAWN KHUA, Kan PU Jacob sin kir he aa lawh la. Saya Rung Kaw.\nPrevious Post:Lai Ram Chung Ah Vawleipi Nih A Cohlanmi Siangin Tha\nNext Post:Midang Nun Na Tah Hlan Ah Nangmah Nun I Tah Hmasat


255. JESUH, KA RA ~ Chin Mission Church\n255. JESUH, KA RA\n1. Ngaihchiat, khuamui, thongtlaknak chungin, Jesuh ka ra, Jesuh ka ra, Na ceunak, luatnak, lawmhnak chungah, Jesuh, na sin ka ra. Ka zawtnak in na damnak chungah, Ka pamnak in na rumnak chungah, Ka sualnak chungin nangmah sinah, Jesuh, na sin ka ra.\n2. Ningzah awk tlak ka tlaunak chungin, Jesuh ka ra, Jesuh ka ra, Nangmah vai-lamtah nunnak chungah, Jesuh, na sin ka ra. Ngaih-chiatnak in na damnak chungah, Retheih-nak chungin na daihnak ah, Harnak chungin lunglawmhnak chungah, Jesuh, na sin ka ra.\n3. Porh-lawtnak le ruamkainak chungin, Jesuh ka ra, Jesuh ka ra, Nangmah duhnak chung i um awkah, Jesuh, na sin ka ra. Nangmah dawtnak chung i um awk le, Hnabei donghnak in ruahchannak ah, Thu ro bang na sinah ka hung zuang, Jesuh, na sin ka ra.


2015 Chuseok le CCF - Senri Cazual\nPosted by Admin | Oct 25, 2015 | Adangdang | 0 |\nAdawh ngaimi pangpar, Athiang ngaimi ti le Duh a nung hringhranmi hramhring hna zong nunnak an ngei. An i dawh caan cu anmah ca ah a sunglawibik a si bangin CCF ca ah sunglawibik caan cu kumkhat chung ah civui zawh in vok zuanh bu he kan zawh tawnmi puai “ Chuseok” puai hi a si. “Chuseok” timi cu “ Tho” sullam he aa khat__ a tuanbik cu ka t`ial ti lai lo. Cu bantuk i asunglawimi caan dam le lom te in a kan phaktertu Pathian min zong kan thangt`hat lengah ahlei in hlankhel te silo in thlarau rawl a kan petu ding ah Yangon in Rev. Peng Thang hna a kan cahpiaktu CCF-EC Upa hna cung zong ah lunglomh a um khun. Chuseok Committee cung hrim zong ah ahlei in lunglomh a um rih.\nDegree hun hmuh ni i degree luchin vanlei hlir in teinak ka hmuh cang ti le rian saupi hun t`uan i, dinh caan hun phak timi feeling cu anuam emem___ Nuamhnak tlanghnih khar lakah kan i ceh caan kan ti hnga maw…. Tukum Chuseok CCF Camping tuah ah kan kalnak cu “ Gapyoeng a si i, Seoul khuapi i orhhlei kam ah a ummi a si. Chin House in nazi 2nak t`lawm kal asi. Minung 107 kan kal kho; i thawhkaa ahcun minung 102 kan si nain ahnu ah an rak phan chap hna. Chin House hmai in 26/8/2015 ni 1:20pm ah Motor sen rong pahnih in kan i thawh hna. Luke le John, le Marth le Mathew ti in motor pakhat veve icit a si lai tiah Chuseok Committee nih an kan thanh bantuk te in kan i cit hna. Kan lungthin azaang, kiam chung uammi luatnak ahmumi ko kan hluan; sehzung in an rak kan raaknak hna kan cawn thulh, Korea holh hna kan holh thulh. Kan caah nuamhnak aa thawk ni ti khawh a si.\nT`hut dirnak le Cawnpiaknak: Tlang pahnih nih acehmi tiva hrek a tomi Khua Gapyoeng hmete i orhhlei kam Inn dot thum ah kan i thum hna. Atangbik cu Inn hngaktu Nupa an um i, kannih nih Coffee dinnak ah kan hman. Dot hnihnak cu cawnpiaknak ah hman a si i, khaan-nga leng le cawnpiak room ( Innpi) ti`in a um. Khaan-3 ah pa pawl hmunhma lak a si i, atangmi khaan-2 ahcun nu le hngakchia pawl hmunhma an la ve. Dot cungbik ah Speaker sawmmi Rev. Peng Thang le Chuseok Commttee (cheukhat) khaan dang veve in riah a si. Tutan i khuaruahhar a simi pakhat cu Ihnak kong ah hohmanh buai lo te in kan ummi hi a si i; daite in Innpi fikfa lakah a itmi zong an um, Mi hna kan hnawh sual ti ah harnak aa thimmi zong um a si. Pumpek in chuankhin lei, Projector lei, Music lei, Cawnpiaknak lei, Media lei le adangdang in CCF ca ah rian at`uanmi vialte zoh tikah lung a hmuih taktak. Kan i thawh hlan ah President Salai Sui Hmung nih,” Camping kal a si lai tiah thinphang in um lai u ci law,” tiah a chim lengmang nain, Cawnpiaknak kan ngaih taktak tik ahcun kan chung in kan rak haal tuk cangmi Thlarau rawl a si caah a si rua caan dih hmanh kan hngal manh hna lo. Cauk tete ilak riangmang in hngalh t`hannak ( note) alami le phone in record ( speaker aw) a tuahmi zong kan tam ngai hna. “Lungretheih vansan in um caan i Pathian kan chawnh tawnmi hmanh khi kan ca ah t`hat hnemhnak a um, tu bantuk in a camp. bak in a kan chiahmi nih hin keimah ca hrim ah t`hatnak tampi a ka pek. Kei cu kaa fiang ngaingai,” tiah Gwuangsung lei in Upa pakhat nih a ka chimh! “ Kha hlan i Chuseok caan kan rak hman tawnmi kha arak t`ha tuk ve ko nain, nuamhnak a rak si caah caan adih tikah an dih ve colh hna. Hmailei kan nunlam ca ah kan idinh caan sunglawibik Chuseok nih arak kan pekmi kha rak hman khawh a rak si lo. Sihmanhselaw, tutan i kan theihmi cu hmailei kan lam t`hluan tiang ah t`hat hnemnak a kan pek lai tiah, ka zumh,” tiah Mino Upa nih a ka chim rih. Minung kan nunnak sullam ngeihternak ah Pathian nih kan caan cu a kan tlaihpiak i, a dih ciami cu khirh khawh tilo in a kan tuahpiak ruangah, “Tuanbia cu Pathian hmanh nih a t`hleng bal lo” tiah an ti. Cu bantuk in a dong bal lomi Tuanbia chungah a dih kho tilo tuanbia kan t`ial t`imi hna cu a sunglawituk. Caan a dih cang nain, cawnpiaknak ruangah kan ichapmi Pathian bia nih hmailei kan nunnak ah baibal ca chung in “ Pathian cu Ka ke ca ah Mei Inn asi” a ti bantukin kan ca ah “Ceunak” asi lai tiah zumh a si. Nihnih le zaanthum chung Pathian bia kan ngaih cu pumpalulh zoh a huam ngaimi nih pumpalulh a zoh bantuk a si i, kan tha kan i seng, kan hngalh lomi ihalnak tete, kan rak haal tukmi Thlarau tirawl ruangah a dih manh hmanh kan hngal manh hin lo. Zaanlei ninem nih a liampi hmanh kan hngalh hlan ah “ Pathian nih Siter A Kan Duhmi” timi cawnpaiknak tlangtar cu sian lonak he kan lim. Donghnak zaan i mitt`hli he thlacam kha Korea ram CCF ah a um hmasabik a si bantukin Pathian nih kan ca ah “Siter A kan duhmi Lam” ah a kan kalpi duahmah timi zong hmuh khawh a si.\nDonghnak Ni le Sport: Pumpalulh cu taksa damhnak ca le minung fellowship ca ah a si an ti. Sihmanhselaw, luancia caan i pumpalulh chuih izuamnak nih arak hrinmi zuamnak ( I-ci-net lonak) nih team khat le team khat cu at`hli tete in iniar cianak a chuahter. Cu ruang ah a si lai ka timi cu Camping dongh zaan thawk cun Team lutlai pawl nih, “ Zei formation in, a nih kha ahmai ah kal lai, anih kha deffence ah, tbk,..” cu ready bak in timhnak an ngeih hna, an ihngilh bu hmanh in a chuih khoding phun khin an um 😀 . Chuihnak hmun certual cu kan riahnak hmun in suimilaam cheu tluk kal hnu ah 29/9/2015 ( Nihnih ni) 9:14am ah kan phan i, Puaikhatnak ah Marth le Mathew an i deng colh i, Marth nih 2-1 in an tei hna. Cu dih cun, Openning ceremony tuah a si. Tukum cu phundang ngai in ram ngeimi kan sinak hngalht`hannak ah tiah “ Ahme ram Lait`lang” timi hla zong sak a si lengah Mino Sport Coaching Staff Za Bawi Thawng nih pumpululh tuah khawhnak kong he pehtlai in lomhnak bia a chim. Mah dih cun John le Luke an i t`hua colh. Sehding aa zuanhmi Cakei ko an hluan. Cerhmun chung ah Saya Duh Lal Lian cu Rampi a t`huat colh__ teng lak bawlung in! Zoh an nuam taktak. Cu tin cun Pumpaluh cu chuih a si i, Final ah athiambik team hnih a simi John le Marth an itong i, John nih 4-2 in an tei hna ca ah John cu 2015 Chuseok Champion an si. Pumpalulh chuih lio i thape tu hna nih thapek ning le Upa pawl nih mino hna ( celhtu) hna tha an pekning zoh tikah hmailei CCF kan i hawikomnak a t`hawnter chin lai ti’n zumh a si. “Tutan cu kan Ule an ti kho taktak e, U Hei si, Pu Van Thang si, Borte pa si, U Thawng si, Cun, adang kan ule hrim kha an ti kho tuk. Ka dua, ka lunghmuihbikmi kan chim lai; Zing Chin Pa Coach t`uan hrim kha ka uar tuk” tiah Senri Editor pakhat nih a chim.\nAdong lomi le adih bal lomi tuanbia chung ah at`lau kho ding nuamhnak sawhsawh silo in Khrihfa kan sinak thlarau thlaici le CCF kan i hawikomnak hna caah CCF Chuseok kan hmanning cu lung ahmuih hringhran. Hmailei kan lam t`hluan ca ah atu caan hi abiapi tukmi a si. Hmunkhat te in kan rak sermi cu tuanbia ah dawhte in atang cang lai; rel t`han tikah “a nuammi__ feeling” zoh t`han tikah “lung a hmuimi__ feeling” ruangah ah kan idawtnak hna cu vawleicung tlangkhat hnu tlangkhat lonh in vanlei a sangbiknak ahkhin zuang in hmun zungzal chin ko seh!\nCawnpiaknak Video ( click and watch)\nAtanglei youtube link ahkhin cawnpiaknak cu adotdot tete in ngaih khawh a si.\nCawnpiaktu Rev. Peng Thang zong CCYC ( CCF Mino) nih biaruahnak an ngeih kho. Atanglei link ahhin rak ngaih khawh a si.\nHmanthlak zong atanglei Facebook link ah zoh khawh a si.\nLinks 1: Facebook Photos\nLinks 2: Facebook Photos\nChan Bik Ceu\nNextNun Hrawm Usih


Mindat Ralzam Thla 7 Ngakchiate an Zaamnak ah a Nunnak a Liam – Lai Lungrawn Post\nJune 18, 2021 June 18, 2021 admin Hmuhning\nMindat peng, Maen khuate in hringtu nulepa nih SAC ralhrang ruang ah an zaampimi thla 7 ngakchiate cu nihin (June 18) ah an zaamnak hmun ah a nunnak a liam.A nunnak a liammi naute hi Khui Shing Bu Ning a si. An zaamnak ah kik nih a tlaih i thlopbulnak sii a um lo caah a nunnak a liam, tiah Mindat mipi uktu bu nih thawng an thanh the chin journal.\nThawngdang Yemen ram ah kumtling lo hngakchia a tlaihhrem mi le a that mi Ali al-Naami kum 40, Abdullah Ali al-Mukhali kum 38 le Mohammed Arman kum 33 hna cu June 16 ah khan mipi hmai lamlai ah an chuahpi hna i an thah hna. An thah mi hna lakah Abdullah Ali al-Mukhali le Mohammed Arman hna pahnih hi kum 8 mi hngakchiapa pakhat cu an tlaihhrem hnuah an thah caah thi dingin ti mi a si i. Ali al-Naami hi a nupi he an i sik hnuah a fanu kum 7, kum 12 le kum 14 mi pathum hna cu a nupi leng a chuah kar ah an hngawng a dih hna i tisa um ah an lu hem in a thah hna caah thi dingah ceih mi a si.\nAn thah mi hna cu angki hring an hruk ter hnuah lam ah an bawhter hna i meithal he an kah mi hna a si. An kah hna hnuah siibawi pahnih nih an thih le thih lo an zohfel hnuah puan sen he an tuam hna i an kal pi hna. Daily Mail nih a tial ningah Iran nih a dirpi mi hriamtlaibu pawl nih an thah mi hna a si. Mah bantuk i thahnak hi 2018 hnuah an khuapi Sana’a ah a voi 1 a cang nak a si, an ruak cu zapi hmuh khawh dingin cungah an thlai hna tiah a tial the chin post.\nThawngdang relchap Kan Pu Biden cu thuak lei dam lonak a ngei kho tiah a zumtu Republican congress man minung 13 le White House doctor hlun nih a doctor sin ah cognitive test tuah ding in an fial. Super power ram pakhat i President le ralbawizik a simi nih thluak lei in a fit le fit lo a result mipi nih kan theih a herh tiah an chim.


KHAH FIANG TAKTAK IN AN LANGHTER CANG KO HIH – The Chinlung Post\nAugust 13, 2021 admin Chin 0\n𝐂𝐍𝐎/𝐂𝐍𝐃𝐅 𝐃𝐢𝐧𝐩𝐢𝐦𝐢: Chin National Organization (CNO) cu Chin Miphun huap Ramkhel Pawlkom (Political Organization) a si. Chin National Defense Force (CNDF) cu CNO tumtahmi pawl ṭuansuaktu, Uknak diklo dothlengtu le Chin miphun kilhimtu Hriamkaibu a si.CNO/CNDF cu Chin Ram le Chin Miphun hrang lawng si loin Rampi Federal Democracy a ngah tiang a ṭuantu ding a si.\nRelchih Cabia dang: Australia Lai patthawng Sui Bawi Sang chimmi cu a dik ngaingai mi a si. Australia Lai paih patthawng kan i ngaihmi Sui Bawi Sang nih atimeline ah cabia attialmi cu, Australia Lai Pa Tthawng hna paih aa ka duh rih mi nan um maw? Teinak a hmu lomi paoh nih CDF caah $3000 donation kan tuah lai tiah Australia Lai patthawng Sui Bawi Sang nih a ttial. Hi konghe pehtlaiin a cabia ttialmi tangah comment a tuah tthan rih mi cu US lei pawl khi an mah lawng pacak ah a ruat mi an lo. Australia ah an rak au hau te lai tiah a chim. Achim duhnak cu US lawngah au khuan loin ramkip a ummi patthawng siseh, a hlei in Australia patthawng sin ah zuamcawhnak pakhat khat rak tuah hna seh a ti duhnak khi a si.\nCulawng si rih loin a peh tthan rih mi cu Chankhat hnu chankhat in mi tthawng hi an i dang lengmang tihi kan i fian a hau. A tulio an pa tthawng pawl hna hi tulio zawtnak cu um hlah sehlaw anmah rak rat a hau loh. Keimah ka kal lai. Cun Laipa ka tthawng cem ti an chim ahcun Australia patthawng pawl aa kan tei a hau hmasa lai tiah a peh chap.Tulio zapi nih kan Lai patthawng tiah kan timi hna chungin hohmanh nih tei rih lomi cu Rung Lian Ceu hi a si. Nain a rauh hlan ah Biak Hmun Sang he an i tong cang lai.\nUS lei ummi hi lai patthawng tiah zapi nih cun kan theihmi hna an si nain ramdang a ummi kan lai patthawng pawl hi an sining kan rak thei thlu hna lo. Cucaah Laimi chungah hodah a tthawng bik timi fehternak a um rih lo.Tutan ah Australia kan lai patthawng Sui Bawi Sang nih a chimmi hi a hman ngaingai ko lo maw? Laimi huap in patthawng kan ti hna asi ahcun ramkip i a ummi kan lai patthawng hna hi an tei hna hmasa a haumi a si. Cu hnu lawngah patthawng timi cu a fiang te lai. US lei patthawng kan timi hi a cunglei cabia zoh tikah patthawng tling laimi huap cun cohlan awk attha lai maw timi hi ruah ding a um ngai. Nang Zeitin na ruah?


President Trump Nih American Mipi An Tuarning A Faak Tuk – The Cherry Par\nPresident Trump Nih American Mipi An Tuarning A Faak Tuk\nPresident Trump nih “Ameirican mipi an tuarning a faak tuk, minung pakhat nih $2000 cio an tinco ding a si ko tiah tuzing ah Twitter ah a tial. American mipi a palhnak pakhat hmanh a um lo. China virus ruangah a tuarmi a si, hi hlei in an tuar ding a si ti LO, kan bawmh ding hna a si ko” a ti. Senate meting new year tiang ngol loin tuah dingah a fial chap hna.\nDemocrats party nih US um tax pekmi, minung pakhat cio nih US $2000 ngah ding in anmah party nih an control mi House (Pyithu hluttaw) ah bill thar an chuahpi i, tu zanlei ah an pass hnu ah Republican nih an control mi Senate (myotha huttaw) ah an kuat.\nJanuary 4 ah hin Georgia state ah Senate minung pa hnih thimnak a um. Mah ruangah democrats pawl nih hmak laak duh ah bawmhnak $2000 pek ding hi an chuahpi than mi a si lai tiah zumh a si. Republican nih minung pakhat an laak khawh ahcun Senate an control khawh rih lai. A pahnih in an sungh sual ahcun Democrats nih house le senate a control te lai caah tihnung ngai a si. Trump nih min a thutmi $900 billion chung i a tel cangmi Second Stimulus $600 cio hmuh dingmi kha cu ninga ni (Friday) hrawng ahcun direct deposit in nan bank cio ah a phan lai tiah zumh a si. Credit: Salai Lairamthang\n← Sangau Khua I YLA Nih Hremnak In A Thi Mi Kyaw Kyaw Kong Fianternak\nKa Ta Te Aw A Lang In E Kan Tah Ve E, Ka Sian Lo, Mi Ramdang Ah →


CNLD nih hin Lairam chungah teinak va hmu hnaseh law Lairam an ser ko lai tiah na zumh ko maw? — Salai Ephraim Thawngpang\nCNLD nih hin Lairam chungah teinak va hmu hnaseh law Lairam an ser ko lai tiah na zumh ko maw?\nCNLD nih hin Lairam chungah teinak va hmu hnaseh law Lairam an ser ko lai tiah na zumh ko maw? NTK hi CNF/A ah arak um liau ah nu lei in siseh tangka lei in siseh minchiat nak angei cangmi pakhat asi cun Yangon zongah sianginn atuah asiang ngakchia sin ah minchiat nak angeih ruangah asianginn tiangin apiat.\nTidim (Zomi)in kanpa asi mi zong kan nih cu Laimi kan si lo Zomi kan si tiah arak au lengmang mi asi tikah kumkhat hnih men ah alung athleng tiah zumh awk atha ko maw? Thutden ah cun hei thu ko seh law atuahser nak hi zei alawh lai kan hngal kho lo nehnang angei cia cu chim hlah nehnang angei lo mi hmanh nih mah le khua pengtlang ah an lu an hlinh va si kaw kumkhat hnih men akal mi zumh dih hi cu afawi lo kan kaa cun vanlawng le teihinn Lairam cu an ser leiluai ko lai nain ataktak ah cun North Korea president Kim Jong Un bang kaa lawng atlerkhawng mi si lai kaphangko.\nThingthei kungpi pakhat a um ii cu thingthei pi tlaicu zuphun kip le vaaphun kip saram phunpik nih an tlanh zawng nih atlai cu an tlanh ve zawng nih cun thingpi hnah hi zeihmanh ah aherhnak a um lo an ti thingthei an ei ankhim tik ah ah nahnih ademhmi dangah hnangam tein ani dinh ani dawr kha an philh diam zawng pawl an biabang cun thingpi hnah cu atilhdih tikah atang naidem a um ti lo caah an ei an khim tihah i dirnak an ngeih ti lo caah lamhla pi ah an kal an kal nak ah an baa an rawl atam an kirthan ninih alinh hna tik ah an tlunkal nak ah an tha abaa ngai tik ah aherhnak a um lo an rakti mi thingpi hnah kha an hlam than.\nThingpi hnah a um ti lo hnu ah thingpi hnah an herh tuk kha an hun i fiang than saram poh nih thingpi hnah kha an hlam anaidem kha an herh ciau kawlram pumpi caah kan thladem asi mi NLD hi kan herhbik mi asi hi rak hngal ve cang ti hi asi ko ahrampi zong NLD nih an chah i atheipar zong an zunve ding khi asi ko hnga lo maw? Nihinni party dang hna hi zeitik kumin dah athawk mi an heisi hri le hrengtang ah akumkum in an um hnu ceu ah dah kaw party nan derh ko cuh kan thladem NLD kan hrampi NLD ahrampi atuak kho lo mi atheipar lawng zun atim mi nih cun NLD cu athang nan chiat ko lai nan soisel len ko lai mahhngal lo ka si ti hi naphilh lo bak ahau.\nTagged CNLD nih hin Lairam chungah teinak va hmu hnaseh law Lairam an ser ko lai tiah na zumh ko maw?\nUS: Democrats Nih Donald Trump Sual An Kawl Nak Ah White House Nih Theihpi A Tim Hna Lo →\n← Chinram Paletwa Ram Kulh Chungah Duh Paoh In A Cawlcangmi AA Kong Cu Pyitawngsu Cozah Sin Ah Kan Chimpeng Ko


Kachin Ram Khrihfa Chungkhar Minung 5 Thahnak Kong Ah KIO Lei Thawngthanh Nak – Chin 11 News\nKachin Ram Khrihfa Chungkhar Minung 5 Thahnak Kong Ah KIO Lei Thawngthanh Nak\nKachin ram chung Maan Si myone i KIA/KIO hmunhma chung ah chungkhar minung 5 thah an ton mi kong he pehtlai in lunghrinh mi minung 2 cu kan theih cang hna i KIO sakhan ah kan hren lio hna a si tiah KIO lei nih thawngthanh nak an tuah.\nHi kong he pehtlai in KIO inn biachim tu a si mi Buhmuci Naw Bo nih “nizan July 3 ah khan thah a tong mi chungkhar hna kong ah lunghrinh mi minung pahnih cu kan tleih cang hna. Bia hal nak zong kan ngeih cuah hma hna lio a si. Biahman cu an chim rih lo caah kan hren ko rih hna. Kan tleih mi hna zong hi anmah khua mi an si ko.\nBia hman a chuah khawh nak hnga ding ah bia zong kan hal cuahmah rih hna lai” tiah a chim hi a si. Hi chungkhar hna thah an tonnak hmun hi KIO hmunhma chung China ramri pawng ah a si, an chungkhar ning in zaan ah an rak thah mi hna a si i an fapa kum 13 te cu a rak zam manh.\nKIO sakhan he meng 20 hrawng ai hlat nak hmun a si caah rianrang deuh in kan cawl kho lo bia le kan tawlrel khawh lo bia a si tiah zong KIO lei nih cun an chim hi a si. Thah a tong mi hna chungkhar 5 cu nizan July 3 ah khan Pastor te nih an ruak zong an vui cang hna.


Australia Chin Mi Caah: “Tax Return” Tuah Tikah Theih Awk Tha Cheukhat – Chin 11 News\nAustralia Chin Mi Caah: “Tax Return” Tuah Tikah Theih Awk Tha Cheukhat\nLaknak: Chin Broadcasting Network\nJuly thla cu Australia ram pumpi in kan i ngeih tuk mi thla a si. Kumkhat chung thideng in rian kan tuan i tax kan pek chung in zei maw zat cu pumpak sining le innchungkhar hoih cio in lak than caan a si. Atawinak cun Cozah tangka lei tuah ning in kum dih caan (Financial Year End) a si. 2018 ah Tax system thlennawnnak an tuah mi fehter a si hnu in rianngeitu (employers) paoh paoh nih kumkhat chung thla hlawh pek mi fonh dih mi (PAYG Summary) cu riantuantu pumpak pakhat cio sin ah kal ter ti loin ATO sin ah direct in kuat dih a si. Upadi in ser chih mi a si. Mah kuat mi cu aho paoh nih fawi tein zoh le lak khawh a si. Mah laknak cu MyGov a si i Account ser hrimhrim a hau mi a si. Tax agent sin zong ah tax return na tuah ter ahcun na MyGov account tho tho in tax return an tuah piak a hau lai. Tax return cu 01 July in 31 October tiang on a si.\nCOVID-19 ruangah Tax Return kan tuah tikah tangka tampi kan hmuh lai? Asiloah, zei tal Cozah nih an thlen mi a um hnga maw ti hi mipi zong nih zoh bik le ruah bik a si.\nTheih awk thlak cheukhat hna cu;\nI. Work from Home – Inn in ruantuan mi ca\n1) COVID-19 ruangah inn in rian a tuan mi paoh nih June 30 tiang na tuan caan nazii zat in claim tuah khawh a si. Nazii pakhat ah $0.80 a si lai. Zarh khat nazii 40 in na tuan ahcun $32 na claim khawh tinak a si hnga.\n2) Electricity, gas, phone, internet le water tbk na hman mi Bill kha tha tein kenkawi a hau lai.\n3) Inn in rian na tuan ruangah thutden le cabuai tbk cawk a herh mi thil hna caah $300 tiang claim khawh a si.\n4) ABN rian tuah mi a ABN GST a tuah mi le small business a tuah mi nih cun $15,00,00 tiang write off an tuah khawh. Note: na ABN kha GST register na tuah lo ahcun a ngah lai lo.\nII. Travel (Khualtlawn ruangah claim khawh mi)\n1) Rian kalnak ah lam hla motor a mawng mi paoh nih kilometre kha tha tein loh book chung ah chiah in claim khawh a si.\n2) Kilometre pakhat ah $0.68 in claim a si i kilometre 5,000 tiang lawng claim khawh a si.\n3) Thlahlawh pek in riantuan mi (salary workers) siseh, ABN in riantuan mi ca zong ah claim khawh a si.\nNote: mah ka zawn hi ralrin ngai a hau mi a si.\nIII. Clothing & Dress (Thilhrukeih kong ah)\n1) Riantuannak angki, bawngbi le bukkaden tbk hi claim tuah khawh a si nain ralrin ngai a hau. Kan riantuan industry hoih in a kal. Atawinak in sathahnak hna khi a company lei in thilri pek dih mi an si caah thilhrukeih kong ah claim tuah awk a har ngai. Kum khat ah $54,000 tang a hmu mi na si ahcun riantuannak caah thilhrukeih kong ah hin $300 cung claim tuah lo ah a tha bik.\nIV. Capital Gain Tax (CGT) – Ngeihchiah zuar in ngunkhuai pek le tax pek kong ah\n1) Rian a tuan ko nain inn le lo a zuar le stock shares lente ai celh mi nih a rian tuan mi in a\nhmuh mi income leng ah inn zuar silo share zuarnak an hmuh mi tangka paoh cu tax an pek hrim hrim lai.\n2) Na inn zuar le share zuar mi chung in a miak na hmuh mi a tam deuh paoh na tax pek mi a sang deuh ve lai.\n3) Ka inn lo zuar mi le share zuar mi kha ka sung tiah na claim ahcun a dang rian tuannak in na hmuh mi income zong tax na claim chih kho ti lo.\nBiahalnak a um theo mi;\n1) ATO nih kan Tax hi kum zei zah chung dah an zoh zohthannak nawl an ngei?\n=> ATO nih na tax return tuah mi hi kum 2 chung kherhhlainak nawl an ngei. Mah chung ah a hman lo mi an hmuh ahcun aluancia kum 4 chung ta an zoh than lai. Cu i na fellonak an hmuh than hoi ahcun kum tampi tiang dawi khawh a si.\n2) Kum zei zah dah Tax return na tuah mi hi na kilkawi peng a hauh lai?\n=> Tax return a tuah mi paoh tha tein na fim peng lai. A tlawm bik kum 7 chung hi cu felfai tein chiah khawh hrim nai zuam lai.


CDM A Tuahmi Phaisa An Fir Piak Hna - chinland media\nCDM a tuah mi pawl phaisa an fir piak hna. Tulio Kawl ralhrang rianbawm tu hna lak ah a buai ngaimi cu CDM a tuah mi hna lahkhah an fir piak hna ti a si.\nThil a sining ahcun CDM a tuah mi hna cu ralhrang nih lahkhah an pe ti hna lo. Cozah rian khan an phuah hna i an phiat ve cang hna.\nSinain CDM a tuah ve lomi cozah zung lutlai pawl nih khan CDM a tuah mi hna an lakkhah kha an fir piak hna ti a si. Ralhrang sinah ca an hei kuat hi a nih kha CDM a tuah nain cozah rian ah a lut than tibantuk in an deh hna. Cuticun cung lei nih lahkhah cu an hun thoh hna i zung pakhat i lahkhah petu nih khan CDM tuah mi hna lahkhah kha ai lak ti a si.\nCu ruang ah mahhi kong hi ralhrang rian bawmtu hna kar ah a buai ngaimi a si. Anmah le anmah zong kha fak ngai in an i hleng, an i deh. Phaisa an ti ahhin cun an mit a caw bak ko, ningzah nih a kaltak cang hna.\nMeithal a tlaimi ralhrang pawl zong khuate an kalnak kip ah mi phaisa an fir. Mi thilri a manfak deuh mi poh cu an fir zel. Cung lei an pu le nih dantat le sik a um bal lo. A ruang cu an lahkhah an i zat ti lo caah an fir lo ahcun an har tuk sual lai i ralkap in an zam sual lai ti an phang ve caah fir hi an onh mi hna a si.\nCu lawng si loin ram buai lio hi cantha ah la in ralkap bawi tampi nih mi tlaih in phaisa kawlnak ah an hman. Mi an tlaih hna i phaisa cu zat in rak tlanh uh tibantuk a tam ngai cang. Phone cawk zong ah tax tamtuk pek a hau cang. Sim card pakhat cawk hmanh ah tax tamtuk pek a hau cang. Cuticun phaisa hmuhnak lam lawng an kawl cio hna.\nBreaking News: Tedim Peng Kahnak Ah Ralhrang 7 Leng Thi


Ngeihchia Tuk E : Sizung A Rak Phan mi Nunnak A Ngei Ti Lomi Hngakchia kum (7) Nute A Nunnak Chan Dingin – Onlinenungak\nNgeihchia Tuk E : Sizung A Rak Phan mi Nunnak A Ngei Ti Lomi Hngakchia kum (7) Nute A Nunnak Chan Dingin\nNunnak ngei tilo buin sizung ah an rak phakpi mi hngakchia kum (7) nute “Khin Myo Chit” a nunnak chanh dingin ai zuam mi Doctor pa nih a tialmi ca mipi theih dingin rak share ve thanmi a si . “Doctor ka tuan hnu ah a voihnih nak ka mitthli a tlak ni , Kum(7) te lawng a si rih ko mi hngakchia innchung te ah a um ko mi sualnak ngeilo hngakchia tiang hmanh zuahlo in meithal in a kap kho tu minung thinlung a ngei tilo mi ralkap . Nunnak a ngei tilo mi hngakchia kum (7) mi ka sin ah chanchannak nganpi he an rak phakpi ni , ka mitthli tla lo dingin kai zuam tuk ve nain mi mit hmuh lo nak ah cun ka mitthli donhcawk lo in a luang i mitthli tla lo dingin kai zuam nak cu ka hlawh a tling kho ti lo , hi ni hi doctor ka tuan hnu ah a voihnih nak mizaw damlo cung i ka mitthli a tlak a si .\nMinung thinlung a ngei ve lomi le hriamnam he mipi a dir onh mi kan rampi, a diklo mi zong a diklo tiah kan chimrel ngam tilo nak kan ram , a diklo tiah theih tuk ko bu in cu a diklo mi cu phaisa duh ruang ah le keimah le ka chungkhar kan him ah a za tiah ai ruat i a diklo mi leikap ah a dir duh mi pawl umnak kan ram ah minung na rak chuak ve i na rak um ve mi hi cu ee ka fanu na pamhmai tuk hringhran ko eee .\nAmah ca lawng ai ruatmi le a chungkhar an him poah ah cun a poilo tiah ai ruat i meithal he mipi nunnak a lak thluahmah mi ram ah cun va um hrimhrim ti hlah mu ka fanu . Na nunnak chanh dingin ruahchan nak nganpi he ka sin ah an rak in phakpi ve ko nain na caah zeihmanh tuahpiak khawhmi kan ngeihlo caah rak ka ngaithiam hram mu ka fanu .\nSikho sehlaw nangmah nih na tuarmi vialte nganfahnak hi keimah nih tuar ning law na kalnak ding lam tu hi keimah nih zawh ning law ka duh nain , nangle kei hi dawtnak le zangfahnak pakhat te hmanh a um velo nak ram ah kan rak chuah hi kan vanchia tuk titu in i ruat ko usih mu ka fanu , lungdai tein vai i din chung ne law na nunnak na pek piak mi hi i dohnak nih teinak a hmuh tik ni ah cun vankhin rak kan cuan ve te law ka fanu ” .\nHi ca hi nizan i ralkap pawl nih an kah mi “Khin Myo Chit” kum 7 nute a nunnak chanh dingin ai zuam mi doctor pa nih a tialmi a si i a reltu thinlung a khuai dihtu a si .


2Chanrelnak 4 (2 Chronicles 4)\n1Dar biakṭheng pakhat a ser i dong kul a sau i dong kul a kau i dong hra a sang. *4:1: Exo 27:1-2 2Hmaihum a ser i a pum i khattelei tlang in khattelei tlang cu dong hra a si i dong nga a sang i a tlang velchum cu dong sawm thum a si. 3A tangah cun umruang mui hri an um i dong sawm thum an sau i hmaihum cu a velchum in an kulh; umruang cu tlang hnih in an um i hmaihum an thlet ah khan an thlet chih hna. 4Hmaihum cu cawtum hleihnih cungah a dir, pathum cu chaklei an hoih, pathum cu nitlaklei an hoih, pathum cu thlanglei an hoih i pathum cu nichuahlei an hoih; hmaihum cu an cungah cun khin a si i an hnulei cu a chunglei an chanh cio. 5A chahlei cu zapar a si i a tlang cu hrai tlang bantukin an ser, lili pangpar bantuk a si; bath thong thum ring lo a tlum. 6Kut ṭawlnak kheng pahra a ser fawn hna, panga cu thlanglei kamah a chiah hna i panga cu chaklei kamah a chiah hna. Hi hna chungah hin khangh thawinak ca a simi thil kha an tlengh hna i hmaihum cu tlangbawi hna an i ṭawlnak ding caah a si. *4:6: Exo 30:17-21\n7Cun rak ruah cia bang khan, sui mei vannak tung pahra a ser hna i biakinn chungah khan a hun hna, thlanglei kamah panga a chiah hna i chaklei kamah panga a chiah hna. *4:7: Exo 25:31-40 8Cabuai zong pahra a ser hna i biakinn chungah khan, thlanglei kamah panga, chaklei kamah panga a chiah hna. Cun sui khengkuar za khat a ser hna. *4:8: Exo 25:23-30 9Tlangbawi hna tual le tual ngan le tual ca i innkhar kha a ser hna i an innkhar hna cu dar in a hut hna; 10cun hmaihum cu inn thlanglei-nichuahlei kamah khan a hun.\n11Huram nih um hna le cawhlek hna le khengkuar hna kha a ser hna. Cuticun Huram nih Bawipa inn ca i Siangpahrang Solomon a tuahpiakmi rian kha a lim: 12tungpi pahnih le kheng hna le tungpi dong i a ummi luchin pahnih hna; cun tungpi dong i a ummi luchin kheng khuhtu ding ca i sur bantukin sermi pahnih; 13cun tungpi dong i a ummi luchin kheng khuhtu hna ca i sur pahnih hna caah khan taleti za li, sur pakhat caah taleti rual hnih lengmang. 14Cun hunnak hna le hunnak cung i ṭawlnak kheng hna le 15hmaihum pakhat kha le a tang i cawtum hleihnih hna zong kha a ser hna. 16Um hna le cawhlek hna le keuṭe hna le hi hna ca i thilri vialte cu Huram-abi nih khan Siangpahrang Solomon caah Bawipa inn caah khan dar tleu in a ser hna. 17Jordan nelrawn, Sukkoth le Zeredah karlak i tlak hmun ah khan siangpahrang nih a thlet hna. 18Solomon nih hi thil vialte hna cu tam piin a ser hna i cucaah dar cu a khing zeizat a si kha hngalh khawh a si lo.\n19Cuticun Solomon nih Pathian inn chung i a ummi thil vialte cu a ser hna: sui biakṭheng, Hun Camcinmi changreu ca i sui cabuai, 20ruah cia ningin hmunthiang chungchin i van awk ca meiinn tung hna le an meiinn hna, sui thiang in sermi; 21sui thiang bik in sermi pangpar hna le meiinn hna le cengceh hna; 22sui thiang in sermi mei hmihnak hna, khengkuar hna, zihmui kheng hna le mei zahnak hna; cun hmun thiang bik luhnak chungchin innkhar hna le biakinn ṭuangpi innkhar hna ca i sui thiang in sermi biakinn kapza hna.


Tu kar Burma ram lei ah Pastor tampi Covid ruang ah an thihmi hmuh ah lung afak tuk. Zei ruang dah si hnga? - Chin Eleven News\nTu kar Burma ram lei ah Pastor tampi Covid ruang ah an thihmi hmuh ah lung afak tuk. Zei ruang dah si hnga?\nJuly 10, 2021 admin@chin11news.com Health 0\nPathian lawng nih aruang tak cu a theih. Kei zong covid in ka rak tuar ve. Nichiar thutbu in thlan chuah lo in rian tuanmi hna hi an zual ahma khun i asi hnga maw tiah ka ruah. Nichiar taksa pum cawlcanghnak ngei khomi hi cuap lei ah resistance atha deuh tihi asi. Pathian riantuan le zung ah thutbu riantuantu tampi hi, physical exercises um tuk lo caah covid nih a tei khun deuh ko hna rua.\nCun, takpum cawlcanghnak (physical exercises) a tlawm deuhmi hna sin ah, cholesterol level a sang deuh lengmang lai i, diabetes or prediabetes tbtk um duh ngai asi. Cu pawl a khan a ummi hna sin ah Covid a luh ahcun a zual khun ti kha an chim vui hra kan theih ciomi kha asi.\nKa zawt zual lio ka tuahmi tete hi tihin asi. Kei sizung ka um chung ah ka lungchung ah bia a um pengmi cu cawlcang peng ti kha a rak si. Ka zual ngai bu khin, ka vun i ning deuh i zan ka tha dam deuh caan ah heh tiah ka kut ka thlir ka thlak. Tei ka ma i ka thu, ka ke ka cawi tbtk ka tuah. I hngilh tuk lo dingin keimah le keimah kai sih, kai kheuh (Zan ka ih i ka hnar i ka thaw a cat buk deng lengmang kha kai theih caah asi).\nZing ka khuadei in ti kai hne in litter 1 hrawng ka dawp dih lengmang. Chun ah litter 1 ka dindih rih. Zanlei sang ah litter pakhat, zan ah pakhat ka ding peng. Tisa an ka tonghter lo- Hawhra ciahmi ka ding. (Lai sital in tisa ihut tbtk khi America sibawi te nih tha an pe lo. Tisa tuk in i hut sual ah thluak a rawk khomi asi, tiin an ka chimh).\nIce-water timi Zikhe bak ah ciahmi tikik hi zing in zan tiang an ka dintermi asi. Hawhra hang tam deuh din ah khin, a kih ka thei tuk ti lo. Thazaang pek kan herh: Sibawi nu zingka ah a ka veh ding kai ngaih tuk lengmang. Aruang cu siai a ka pek dingnak in a kaa in ruahchanhnak bia (hope) kha theih ka duh bikmi asi. A thi ding ah ka ruah cang hnu in, doctor nih ruahchannak bia le thazaang bia a ka chimh mi nih ka lung a thawnter, ka dam lai i, cucu ka tuah te lai tbtk ruahchannak a ka pek.\nThazaang peknak bia nih ka ruhkhua tiang a damter ko. Sibawi theng asi hau lo. Covid zawt lio ah hin thazaang peknak hi aherh tuk hringhran ko. Thinlung nih thih bk ding i ruah cun, thih lanh thai hi a fawi tuk ding asi. Ruahchannak hi nunak arak si ve, ti le rawl lawng hi nunnak asi hrim lo.\nCovid19 cu tuar sual lo ding i runven kha a thabikmi si cu asi ko. Zawtnak i ton sual zong ah, lungthawn aherh. Adam mi nih thazaang pek aherh hringhran. Kawlram boruak nih le laklawh lio asi. Adam rih mi hna zong, nikhat ah motorcycle rumro kal lo in, ke in lam kal, thlenti i chuahter lengmang, cawlcangh peng hi damnak sitha pakhat asi ko hnga lo maw.. Credit: Salai Biak\nThawng Tha Taktak! Mizoram NLD Hruaitu Cheu Khat Cu An Lo Cang Ko Hih\nKalay Le Gangaw Kar Ah Ralhrang Le PDF Kahnak A Chuak!


KAN FER LE PAHNIH FAK IN SALAI AN DIRPI NAK AH AN MUALPHO CANG AI – The Chinlung Post\nKAN FER LE PAHNIH FAK IN SALAI AN DIRPI NAK AH AN MUALPHO CANG AI\nAugust 3, 2020 admin Local News 0\nSalai Lung Thli Tum kan dirpi an tinak ah kan far le pahnih cu mualpho in an um ai. Salai Lung Thli Tum dirpi loin phundang pi ah an chuah ruangmang ai. Kan far le pahnih Salai Lung Thli Tum cu kan ram caah KHAM-TU asi tiah an thuat diam ko. Culawng siloin Messiah zong KHAM-TU ah an chuah tthan rih.\nKan Bible chungah Messiah hi Khamtu a si bal lo. Messiah hi Khamtu siloin Khamhtu asi. Kan far le pahnih nih cabia he an vun langhter ve i, Salai Lung Thli Tum cu kan ram ah mi khamtu messiah bantuk asi lai. Vote lanhtak hlah tiah an tial. Cun pakhat zong nih Salai Lung Thli Tum cu ram le miphun caah a ngeichia chawva pek a siang pengmi pasal tha asi tiah an ttial chih.\nCabia an ttialmi hi thatein zoh ulaw, Khamhtu timi ai ah Khamtu tiah an ttial. Hihi cabia sullam van le vawlei bantuk in a sullam aa dangmi asi. Cun pakhat cabia zong hi zoh rih uh. Ngeihchiah or Ngaihchiah kan ti lai an tinak ah ngeichia tiah an ti tthan rih. Sullam dang pi ah an chuah tthan rih. Salai LTT kan dirpi an tinak ah an mualpho diam ko hih.\nHihi relchih:Khrihfa mi hna nih kan zumh mi le vawlei cung misual a kan khamh i pa sinah kal khawhnak lam a kan serpiaktu,”Khrih Jesuh cu mah ti men ding hi cu a si hnga hme maw?Salai LTT Cu ,”Jesuh’he hna an tahchunh hoi cang i bia lo chin lengmang kan chuak.Jesuh nih cun a tanglei bantuk in a chim,”Mathai 9:29-31.Cun Jesuh nih an mit kha a tongh hna i, “Nan zumhning te cun si ko seh,” tiah a ti i 30annih cu khua an hmu kho òhan.\nAnnih cu Jesuh nih fak piin, “Hihi ahohmanh va chim hna hlah u,” tiah a ti hna. 31.Sihmanhsehlaw an kal i Jesuh kong cu cuka hrawngah cun an thanh dih.Mathai 6:1-5.“Thil ṭha nan tuahmi hi zapi nih ka hmu hna seh ti duhnak lungthin in mizapi hmaiah nan tuah nakhnga lo i ralring u. Cu ti nan tuah ahcun vancung khua i a ummi nan Pa sinin laksawng zeihmanh nan hmu lai lo.\n“Cucaah mi kha thil an herhmi nan pek hna tikah, mi depde pawl nih pumhnak inn le zatlang lam ah an tuah bantukin nan tuahmi cu vaa uangthlar hlah u. Annih nih cun, mi nih kan thangṭhat hna seh, tiin an tuah. Hihi philh hlah u! An tuah man cu tling tein pei an hmuh cang cu! 3Sihmanhsehlaw nannih nih cun mi kha an herhmi thil nan ṭhenh hna tikah, nan hawikom ṭha bik hmanh nih thei hlah seh, ti in va tuah u; 4nanmah lawngte nih va hngal ko u. A thli tein nan tuahmi a hmutu nan Pa nih khan laksawng an pek hna lai.\nBiatlang kawmnak:”Jesuh nih cun thil tha a tuah mi le mi a bawmhnak hna kha midang nih an theih le midang sin i va chim len kha a duh mi a si lo.Cucaah vawlei minung he cun kan ,Bawipa hi kan tahchunhawk hrimhrim a si lo. Credit: Tin Duh Thang\nRAK ZOH TUAH UH, NLD COZAH A SOISEL MI PAWL NAN LUNG FIANG MAW\nZUU HI LAITLANG AH A PALANG SILOIN A ZUU LAWLAW A CHUAH KO LO?


Kawlram Khuate Pawl Mei Tuahnak Ding Caah Italy Nih Phaisa Tam Taktak A Cawih — Salai Ephraim Thawngpang\nKawlram Khuate Pawl Mei Tuahnak Ding Caah Italy Nih Phaisa Tam Taktak A Cawih\nSalai Ephraim May 2, 2019\nItaly nih Myanmar ah thlahmi ambassador Pu Alessandar Schiavo nih a chimmi cu, “khuate ah a ummi mi hna nih mei ttha te in an hmuh khawh ding hi a biapi ngaingai mi a si. Hi rian ttuannak in hin Iraly le Myanmar hawikom sinak hi a sersiam ding zong kan i ruahchan. Hibantuk rian ttuannak hin harsa ngai in khuate ah khua a sami hna harnak zeimawzat chung in a chanhchuah hna lai. Cubantuk ruahchannak he cun hi rian hi kan ttuan mi a si” tiah a chim.\nMyanmar ah mei (electricity) hman ning hi Vawleicung ah a niam bikmi a si. Myanmar ramchung mipi cheuthum cheuhnih 84% lawng nih duhdimte in mei hi an hmuh i an hman khawh. Khuate tampi hna cu a tu tiang hin mei (electricity) nih a phan kho rih hna loh, tiah a chim chih.\nNational Electrification Project (NEP-IT) nih April 30 ah khan cathanh pakhat an chuah. An cathanh ah an chimmi cu, “hi rian ttuannak ah hin Italy nih Euros 30 million bak dengte in an kan cawih. Hi phaisa hi khuate hna nih mei (electricity) an hmuh khawhnak hnga caah timhtuahmi a si, tiah an chim.\nHi phaisa hi Myanmar nitlak lei Chin State le a pawngkam hna mei (electricity) peeknak rian ttuannak caah hman a si lai.\nKim Jong-un Nih Putin He Tonnak An Neih Khawh Bak In US A Hro Than Colh →\n← China Cozah Le American Cu Washington Ah Donghnak Tonbiaruahnak An Nei Lai


BBC Thawngzamh Nih Pha-Kanh Mithi Hi 500 Hmanh An Si Kho Tiah An Langhter Cang – Chin 11 News\nBBC Thawngzamh Nih Pha-Kanh Mithi Hi 500 Hmanh An Si Kho Tiah An Langhter Cang\nPha-Kanh vawlei minh nak ruang ah a thi mi hi 200 hrawng cu an si hrimhrim ko lai tiah ruahdamh in an rak chim mi a si nain a taktak ah cun hi nak let in an tam kho tiah lei minh lio thihnak in a luat ve mi pakhat nih cun BBC thawngzamh sinah a chim hi a si.\nLei minh nak hmun kha minung a thong hrawng kan um nak hmun a si caah lei minh hnu i a chuak kho than mi hna hi kan tlawm tuk cang. Mi 200 hrawng cu an thi ko lai tiah kan rak ruahdamh mi a si nain a taktak ah cun 400-500 karlak hi an thi ko lai tiah Ko Pyeo Thet Nain nih cun BBC thawngzamh sinah a chim ning a si.\n“A thi mi hna hi leivawr nih a chilh mi hna lawng an si lo, ruah sur tuk ruang ah tilu ngantuk in a rak luang chih mi nih a fanh mi hna zong tampi an um. Hi lio hi keimah zong a taw deuh ah ka um ve lio a si. Lei minh nak hi hmunkhat lawng ah a si lo, kan pawng ah lei minh kan hmuh bak te in ka thazaang dihlak in leivawr cung cun tlang leiah kan zam cio hna.\nCheukhat cu kan luat cang lai tiah an ruah caah hnangam in an umnak hmun bakah tilu nih a rak fanh than hna hi minung tamtuk cu an tlau than ko. Cu ruang ah a thi mi 200 hrawng an si lai tiah kan ruah mi hna nak let in an tam lai, 400-500 karlak hi cu an si ko lai” tiah thihnak in a luat ve mi Ko Phyeo Thet Nain nih cun a chim hi a si.\nJuly 5 ni tiang ah ruak an hmuh mi dihlak hi 174 an si tiah acozah nawlngeitu lei nih cun an langhter. Acozah lei nih thihnak a tong mi hna minung pakhat Ks ting 5 cio le hliamtuar mi hna minung pakhat ah Ks ting 2 cio an bawmh hna. Cun hlathlai tu phu an ser mi hna zong nih tuchun khan an dothlat cuahmah lio zong a si.\nLeivawr cimh nak ruang ah thihnak a tamtuk caah hi riantuan hi kan duhthim nak cu a si hrim lo nain zingzaan rawl ei ding ruah ah thihnak thlan tlang ah cung ah dir in nunthap in kan ruan hi a si ko, zeitik ah dah lei minh nak in kan thih lai ti lawng hi kan i ruah mi a si ko tiah zong a chim chap hi a si.


A Ropui Bak Ko Hih : Hi Bak Hi A Tuan i Sml 1 Ah $100 A Hlawh Mah Zat Bak Hi A Cheih Ko Hih – Buanchukcho\nJune 19, 2021 admin THEIH TLEI 0\nVawlei cungah hin pawcawmnak caah rian hi zeizat ko dah a um hnga? US i um mi nu pakhat Keeley Shoup nih cun mi a kuh man cu pawcawmnak caah a hman ti theih a si. Mi kuhnak in paw aicawm mi Keeley Shoup nih cun thinlung a dam lomi le lungfak tukin a um mi hna cu a rak hnemh tawn hna i nazi 1 chungah hin $100(india cun 7300) pengin a hlawh ti theih a si.\nKeeley nih a chim ningah cun mi kuhnak in ai hlawh tawnmi a si bantukin amah buainak a um lonak ding caah cun daan tha takin ai siam tiah Daily Star nih cun an rak chim. Mi he an i kuhmi cu nulepa sualnak lei si loin thinlung thianghlim bu tein thil tuahmi a si i amah a dawr tu hna nih cun thil zong pangai tein an i hruk lai tizongah daan cu a ngei ve.\nAsinain amah keeley nih a chim ningah cun acustumer te sinin mi a kih hna tikah requests mak taktakmi pawl cu a dawng tawn tiah a chim. Keeley nih cun a mah a dawr tu pawl sinin mak deuh deuh pawl requests a dawng tawn cu amah an zumh bak caah a si tiin a chim i a caah cun thil lawmawm tuk a si tiin a chim.\nAchim ningah cun a customers te nih a halmi cu si khawh chungin zuam ai tim i a pawngah cun i phuhrunnak ningzahnak a um lonak ding caah cun a nun cu ai hawng ngai i mi ho paoh nih zalennak an ngeih khawhnak ding caah hin judge tuan kai tim fawn lo tiah a chim.


Khah Mizoram Cu Cabinet Emergency Meeting An Auh Cang Hih – TIMES OF CHIN NEWS\nKhah Mizoram Cu Cabinet Emergency Meeting An Auh Cang Hih\nPosted By: thawngthawng October 17, 2020\nA poi tak ko a tu tan Mizoram le Assam buainak hi cu. A tu hi an buai chin lengmang cang caah ramhnih kar lak ah thinphang tak tak a si cang. A tu chun Oct 17 ah khan ramri ah Assam palek le Mizo lei cu an i ton i Assam palek pawl nih kan u nau Mizo pawl cu an tthawl hna. Mizo lei palek pawl cu hmuh awk an um caah an an auh chih len ve hna.\nMizoram leinih a tu nai ah khan an va kal hnawh than hna caah kaphnih in an kut tiang an i thlak cang caah kan unau Mizo lei minung hliamhma a tuar mi zong an tam pah cang tiah theih a si. Mah ramri kongah hin cun kaphnih in thih tiang an ngam veve caah buainak ngan tak tak a chuak lai tiah zumh a si.\nA tu hi Mizoram cu thaizing zarhpini Oct 18 ah Cabinet Emergency Meeting zong an auh cang tiah theih a si. A tu ban tuk in buai nak a chuah hi kan hnu lei ah khan ramri ah Mizo pa a dum ah a cin thlai le a tlam cu Assam Vai pawl nih an hrawh piak dih caah a si.


Ramdang Um Chin Miphun Hmailei Kan Dirhmun Cuanhchungnak – Chin Community in Norway\nRamdang Um Chin Miphun Hmailei Kan Dirhmun Cuanhchungnak\nFebruary 20, 2020 ccn 0 Comments\nBy Linda Hmun Ceu\nChin miphun cu miphun fate hna lakah ramdang ah a peem bikmi miphun kan si men lai. Chinmi nih peem kan thok channak a ruangbik cu sifah tuk ruangah a si ko. Rak peem lio ahcun chungkhar pawcawmnak le mah nunkhuasaknak dirhmun a tthat deuhnak caah ruahchan kha a rak si bik ko. Nihinni ahcun khuazaram kip ah lai miphun kan i tthum i nunnak a thar kan thok hna. Cu lakah Norway ram chungah laimi hi kum 15 velchum hrawngah kan lut cang. Miramdang ah innchungkhar a dirhmi kan tam chin thluahmah i kan miphun zong kan vun karh deuh ve. Ramdang ah chungkhar kan dirh cio hna i ramdang ah fale a chuak i a tthangmi kan tam thluahmah.\nNulepa hna nih ram le miphun an rak chuah taak lio i pawcawmnak le nunkhuasaknak tei khawh deuhnak ding caah tiah ruahchannak cu a vun tling thluahmah i, nihinni ahcun nulepa hna nih chungkhar siseh ram le miphun caah tiah teimak khawh deuhnak dirhmun ah kan phan. Kha lio i ruahchannak cu tling hmanhsehlaw, atu ahcun kan rak i ruah chih bal lomi dirhmun thar ah kan phan ti khawh a si. Cucu zeidah a si tiahcun, kan fale nih mi ramdang ah an tthan tikah, khuasaktintuknak cu ttha ko hmanhsehlaw, nulepa ca lawng si loin a bikin fale an chunglei nunkhuasaknak hi a fawi lonak dirhmun ah kan phan. Mah holh, mah ca, mah nunphung a silonak ram ah kan nun tikah miphun caah a har. Miphun caah tukforhnak phunkhat bantuk a si.\nKum 15 velchum khua kan saknak chungah Norway holh, ca le nunphung hi kan cawn. Norway ram siningcang hi kan theih thluahmah i cu siningcang cu dawi khawh le zulh khawh kan i zuam hna. Nunphung kan theih ballomi kan theih tikah, a tthatnak he a chiatnak he kan theih chih ve. A tthatnak kan tuak tikah mah nunphung a chiatnak kha kan tuak i, cuticun tahchunh kan hmang ttheo tawn. Cutikah a tthatnak kha kan cawisan i kan lak duh khun. Atulio Norway laimi kan dirhmun zoh tikah, a si khawh chungin hika rampi sining i a tthatnak tete i lak kan thiam ngai i a duh zong kan duh ngai tiin hmuh khawh asi.\nFale chimhcawnpiak dan siseh, milak tthut dir umtu ziaza siseh biachim holhrel le dinfelnak tibantuk tete tiang hi i cawn zia kan thiam ngai. Hi bantukin a tthatnak kan i lak tikah a kan tthancho ter ngai fawn tikah kan caah thil ttha a chuahpimi thil pakhat kan tuah a si. Phundangin kan chim cun Norway um laimi hi Norway nunphung i ziak kan thiam ngai. Umnak ram nunphung i ziak thiam cu thil ttha tuk a si caah kan tuah awk a si ko. Asinain thil a tthami paoh hi, a ttha tiin a za ttheo tawn lo. Ralrin ding thil tete a um ti hi philh chih lo awk a si. Atu kan dirhmun kan i ziak ning te nih a kan tthancho ter ngai kan ti tikah, cuticun kal peng awk a ttha maw ti ruah awk a um ngai.\nHmailei kong hei cuan u sih kan ti a si ahcun, kan hmailei cu a tthang cuahmahmi kan fale hi an si ko lo maw? A tthang cuahmahmi kan fale ca i an hmailei hi zeidah a lawh te hnga? Zakhat ah zakhat cu chimrel khawh a si thlu lo, asinain atulio kan dirhmun nih a chuahpi khawh hnga ding hi vun cuanh khawh pah a cu si ko. Kan chim cia bang, atulio kan sining hi kan i ziak ngai i kan hngangam ttheo. Hmailei kan fale zawn kan ruahpiak ding hnga thlukin kan ruat tuk rua lo. Cuti ti tikah, miphun sinak hoihin tibia a si lai. Zeiruangah dah nulepa nih miphun sinak hoih zohin fale zawn kan ruah khawh lo tiahcun, cheukhat nulepa tam deuh cu, kanmah zawn hrim kan rak i ruah khawh lo caah a si. Nulepa nih fale an tlau an ti ttheo tawn, sihmanhsehlaw nulepa nih kanmah hrim teh kan tlau maw tlau lo ti ruahnak kan hrelh sual tawn ve. Fanu le fapa tlau le tlau lo hi nulepa kut cungah tam tuk a um zia hi kan theih pengin le philh lo ding hi a biapi tuk. Hihi kan philh cun, cucu nulepa kan tlaunak ngan bik pakhat a si ko.\nNulepa tam deuh hrim nih fale hi Lai ca le holh, Lai phung kan chim thiam tawn hna lo. Tampi cu cataang kan rak ngeih lo ruangah a si tikah mawhchiat awk cu kan ttha ve lo. Asinain lai nunphung, lai khuaruahdan, laimi kokek sinak tete tibantuk hi cu nulepa nih fale sinah rawnh khawh a si bakmi a si. Mah cucu kan tuah khawh bikmi zong a si i, kan tuah khawh ding bak a si ko. Norway a tthangmi kan fale an lai holh ngaih tikah a pei ngai. An lai holh hi a Norway holh ngai ti khawh a si. Kan fale hi zoh tikah laimi khuaruah ningcang an theihmi zong a tlawm ngai. Cu tikah caan tampi ah nulepa khuaruah ningcang an theihthiam lonak tete a um ttheo tawn.\nAtu lio i nunphung pahnih karlak i a tthangmi fale nih an ton ngaimi cu culture shock (kultursjokk) hi a si. (Google zongah a konglam tam deuh rel khawh si, a tawifiannak lawngin ka ttial lai). Culure shock cu nunphung pahnih karlak i um ruangah a chuahpimi a si. Nunphung pahnih karlak um thiamlo ruang a si tiin chim khawh zong a si. Um thiam lo ti tikah, tahchunhnak ah holh phun hnih ruang tibantuk le phunglam pahnih theihhngalhnak kong chambaunak ruangah tibantuk khi a si. Hibantuk hi laimi kan fale lak zongah a tongmi kan tam lengluang khomi a si. Culture shock hi zeiruangah dah a chuah ti a ruang bik zoh tikah mah le mah miphun sinak i theihnak chambau ruangah a si. Hi kong hi laimi nih biatak deuh in theih hngalh deuh kan hau ngai, a ruang cu kan fale nih an ton khawhmi a si caah si. Culture shock kan hrial khawhnak dingah lam kan sial a hau.\nZeitindah cu lam cu kan sial khawh lai ti ahcun, nulepa nih fale hi lai kokek an sinak an pemh dingin kan rawnh hna a hau. Kokek laimi an sinak an i pemh cun, cu nih cun lam a hruai hna lai i miphun dang lak i an cawhnak zongah an miphun dirhmun kha fek tein an i theih lai. Nulepa nih kan rak peem kaa i nunkhasak tintuknak ca lawng kan i ruahchannak pinlei ah miphun kilkamh ding rian kan rak ngeih chihmi kan rak hmu thiam lo. Sihmanhsehlaw, kan peemnak kum 15 velchum kan luh tik i kan dirhmun zoh ahcun miphun kilvennak cu tei kan mak a hau cang ko. Fale ca miphun ro kan vuih khawh a hau. Fale nih miphun ro an vuih lo cun miphun cu a tlau ko lai. Nulepa hna hngangam tein kan um ding a si ti lo. Rian nganpi kan ngei. Nulepa rian lawng si loin laimi chungin bu rian zong a si.\nHmailei caah zeidah kan herh ti cun, cawnnak hi kan herh. Laica, lai holh, lai nunphung tibantuk cawnnak kan herh. Lai holh khek tein an holh khawh ding a biapi tuk. Lai holh khek tein an theih cun cu nih cun lai kokek sinak an pemhnak ding lam tampi a sial ko lai. Laimi chung bu pakhat khat nih puitling ngaiin Laica cawnnak a tawlrel ding a herh ko. Cubantuk bu he nulepa cu i bawmh in fale caah ttuanchuah kan hau.\nNulepa cu miramdang nunphung lakah kan um zongah, nulepa cu cu nunphung lak um zia kan cawng i kan thiam kho. Sihmanhsehlaw, fale cu mi ramdang nungphun lak an tthan tikah, cucu fale nih thli dawp in an dawp. Nulepa bantukin um zia cawn an thiam deuh lo i a dawp tuin an dawp ttheo tawn. Cu an dawpmi thli thiangmi a sinak dingah nulepa nih rian kan ngei. Kan fale nih laimi kokek sinak thli hi an dawp a hau. Laimi cu miphun fate kan si ruangah hawi hlei in miphun dawt deuh le kilkamh a haumi kan si. A bikin Norway ummi laimi cu miphun kan kilven khun a hau. A ruang cu, Norway ahcun laimi hi mi tlawm kan si tikah, hawi hlei in kan caah tlaunak lam hi a fawi khun ti hi kan ruah ngai ding a si. Atu kan sining le dirhmun bantukin hnangam ding kan si ti lo. Hmailei caah rovuih ding kan ngeih a hau, cu rovuih ding cu kan ttuanchuah thluahmah a hau. Kanmah nih kan dawt in kan kilven lo cun a ho nih dah a dawt in a kilven ti lai?\nWebmaster note: 72nak Chin National Day (Rogaland, Norway) ah tuahmi Capaar Ttial Zuamnak ah pahnihnak a hmumi Linda Hmun Ceu ttialmi capar asi.\nNext Next post: Covid-19 Zawtnak: Theih le Ralrin Herhmi Pawl (Update)


GOOD NEWS: THAWNGTTHA BAK ASI. UAR AN UM KHOTUK – The Chinlung Post\nGOOD NEWS: THAWNGTTHA BAK ASI. UAR AN UM KHOTUK\nFebruary 10, 2021 admin Health 0\nHakha Penguk Zung riantuan pawl zung kai dih ding fial an si nain, kai an i tim loRalkap uk kan duh lo ti langhternak ca ah duhlonak lam a zawh ve mi Hakha Penguk Zung riantuan hna cu an pu le nih 2021 February 10 zaanlei sang ah an auh hna i, “Zung nan kai lai,” tiah an ti hna nain zungkai an i tim rih lo tiah theih a si. Cozah lei rianngei tu hna nih tuzaan an auh hna nak kong he pehtlai in rianngei tu min langhter duh lo pakhat nih, “2021 February 8 lio ahkhan Civil Disobedience Movement tuah ding in mizapi sin ah thanh dih cio a si.\nKeimah zong hi CDM tuah ding an ti ca ah kha ni kha ka rak kai lo, inn ah ka um. Cun, midang keimah sin i a tuan mi hna zong hi CDM tuah ding ka hrihawh hna fawn lo. Kha ni kha ka dam lo, ka lufah he aa tong ve. Ka naule ka chawnh hna tik ah nan kai maw ka ti hna i kan kai lo an ka ti ve. Kan kai lo tik ah kan pu ni an kan chawnh i rak ra ta uh an kan ti. Cozah riantuan kan si ca ah kan pu nih an kan auh mi cu zeidah a si hnga tiah ka va kal i zung a rak kai lomi hi kan dihlak ah minung 34 bak kan rak si.\nKan zung riantuantu dihlak hi minung 280 leeng kan si. Nihin i lam kan zawhmi kong he pehtlai in kan pu le nih an kan auh i kan va kal tik ah, nan lungput, nan tuar ning kan in theihthiampiak hna. Asinain, atu lamzawh tiang nan tuah hi cu a luan deuh lo maw? Midang zung cu hmanthlak lawng an i post ko. Asinain, atu hi kan in ngaihthiam hna, thaizing zung rak kai uh an kan ti.\nKanmah pumpak lei nih cun zungkai kan i tim lo,” tiah tuzaan i thawngfiannak a tuahnak hmun ah a chim. Nihin i a voi linak Hakha khuapi chung lamzawhnak ah Cozah riantuan minung tampi an i tel i, hi chung ah Penguk Zung riantuan hna zong minung tampi an i tel ve. Lamzawhnak a dih le cangka in an auh hna i, atu bantuk in an pu le hmai zong ah biakhiahnak an tuah hi a si. Credit: The Hakha Post.\nDr. Sasa Lungfahnak Le Tahnak: Ka tapmi hi mibuu phukhat ruangah sualnak ngeilo mipi an nunnak an liam ruang le, ram hruaitu hna tlaih le thongthlak an si ruang le, kan ram thanchonak a nuar tuk lai ca le, kan ram mipi Covid runvennak sii an i chunh khawh lai lo caah le A rawkmi thilri, kan sunghmi kan caan vialte ka siang lo ca le, tarnu tarpa, upa ngakchia dihlak leng chuak lam an zawhmi ka hmuh hna caah ka lungfahnak kaa sum kho lo i, ka tap.\nKanmah Kawlram mipi hna hi zeibantuk chiatserhnak dah kan ing timi a ruah i, kupbil in thla a cam. Ramdangmi Cawlhcanghnak: Kawlram kongah vawlei cung ramdang hna nih zei an kan rel lo a si lo. Vawlei cungpi riantuan ding ah ahcun tha tein meeting tuah a herh. Ramkhat ramhnih lawng in cawlcang men a ngah lo. Vawlei cung phunglam ning in riantuan a herh. Kawlram mibuu phu khat (ralkap phu) bantukin duhmi paoh tuah sawhsawh a ngah lo.\nAmerican cozah zong hi cozah thar an ithleng ka lio a si caah an ithlak kho rih lo. American hi Trump cozah si rih sehlaw, an cawl tuan deuh lai ka zumh. Uknak lak hmanh hi a um men hnga lo.China le Russia nih hin Trump cozah an ttih tiah ka ruah. American cozah thar zong ah an kan tlangtlak thiamthiam lai. Tlawmpal an rau deuh caaah a si. Cucaah lungsau tein hngak rih ko u sih. Keimah telh in Kawlram mipi dihlak nih a rannak in ramdang tlangtlak kan duh.\nA caan a phan te lai. CDM tu ah itel khawh izuam cio uh tiah kan sawm hna. Kawlram mipi hnuchir hlah usih. Kan lung thumh hlah usih. Lungsau tein hmaifong usih. Teinak cu kan pawng ah a um. A cung sang hlorh kho ding in thazaang la usih. Democracy raldohnak kan tei ahcun Kawlram hi a thacho colh lai tiah ka zumh. Dr. Sasa, Note: Dawt Dawt facebook in a thlah chinmi a si. We Love Dr. Sasa\nKAN HLAM NGAIMI DR SASA CU MITTHLI HE A RAK I LANGH CANG\nBREAKING NEWS: CHINRAM HRUAITU THAR PU SAN MAWI A NUNNAK LIAM


DR RUAL UK A UM KHO HRIMHRIM TI LO, A TTHUAT BAK KO CANG HIH – The Chinlung Post\nEvan Rualuk: Jehovah Pathian le a Bia Bible nih fak taktak in sual a phawt I dan zong a tat lengmang mi Pa le pa sualnak a tuahtu (tawka hawr) le nu le nu sualnak a tuahtu hna biatak tein a tanh I a dirpitu hi Zo Tum Hmung hlei ah Laimi dang an um rih hnga maw?\nLaimi Pathian riantuantu evangelists hna lakah service saubik, kum 40 renglo miphun hna sinah Pathian rian atuan cangmi Rev.Dr. Rualuk nih Pu Zo Tum Hmung a tining hi afak ngai ngai. Kan theih bantukin Pu Zo Tum Hmung hi Bible leiin B.Th, B.D-Serampore ah tha tein adihmi asi. Biden policy cu biatak tein adirpi caah amah timeline ah zeimawzat ca a tialmi a um.\nMah kongah Rev.Rualuk nih Pu Zo Tum Hmung cu nu le nu, pa le pa, thitumnak a pommi asi tiah a ti hi asi. Laimi dang zong kan um rih le rihlo biahalnak a tuah chih. Rev. David Ral nih a chim vemi cu, NLD hruaitu nih nu le nu, pa le pa, thitumnak kan kal pi lai tiah an chim ati. NLD nih mah bantuk hi an kalpi tak tak ahcun, Laimi cu nu le nu, pa le pa, thitumnak tuah a duhmi kan va tam hringhran lai dah?\nDavid Ral nih hitihin atial Kawl Ram ah NLD lei in bia chim nak nawl a ngei mi U Myongunt nih a chim mi cu, Same sex marriage kan Pom Lai tiah Media ah a chim mi hi Khrih fa kan zum nak hrampi, kan Bible he a Ral Chan caah Pastor zumhnak in a cuan mi le Khrih Fa zumhnak in a dir mi nih cun NLD nih tuah a tim mi hi tuah kho lo ding ah i zuam pi cio ding a si. An nih cu Khrih fa an si lo caah thil tha an ti ko lai Khrih fa mi caah cun Bible nih a kalh tuk mi a si. Hi bia ka theih ka celh ve Lo e tiah a timeline ah a tial.